(doc1) នាយករដ្ឋមន្រ្តីវៀតណាម លោក Nguyen Xuan Phuc អញ្ជើញជួបសន្ទនាតាមទូរស័ព្ទជាមួយប្រធានាធិបតីអាមេរិកលោក Donald Trump

# នាយប់ថ្ងៃទី ២២ ធ្នូ នាយករដ្ឋមន្រ្តីវៀតណាម លោក Nguyen Xuan Phuc បានអញ្ជើញជួបសន្ទនាតាមទូរស័ព្ទ ជាមួយប្រធានាធិបតីអាមេរិកលោក Donald Trump។ ក្នុងជំនួបសន្ទនានេះ មេដឹកនាំទាំងពីររូបបានឯកភាពវាយតម្លៃថា ទំនាក់ទំនងរវាងវៀតណាម - អាមេរិកមានការអភិវឌ្ឍខ្លាំងក្លាលើគ្រប់វិស័យ បន្ទាប់ពីរយៈពេល ២៥ ឆ្នាំនៃការបង្កើតទំនាក់ទំនងការទូត និងជាពិសេសក្នុងរយៈពេលប៉ុន្មានឆ្នាំថ្មីៗនេះ។ មេដឹកនាំទាំងពីររូបជឿជាក់ថា ទំនាក់ទំនងទ្វេភាគីនឹងកាន់តែស៊ីជម្រៅនិងស្ថិរភាព ដើម្បីផលប្រយោជន៍ទៅវិញទៅមកសម្រាប់ប្រជាជននៃប្រទេសទាំងពីរ ក្នុងនោះកិច្ចសហប្រតិបត្តិការសេដ្ឋកិច្ចនិងពាណិជ្ជកម្មគឺជាកម្លាំងចលករនៃទំនាក់ទំនងទ្វេភាគី។ ប្រទេសវៀតណាមមួយ ខ្លាំងក្លា ឯករាជ្យនិងវិបុលភាព ហើយកំពុងដើរតួនាទីកាន់តែសំខាន់នៅក្នុងតំបន់ គឺជាបំណងប្រាថ្នារបស់ប្រជាជនវៀតណាម ហើយក៏សមស្របតាមផលប្រយោជន៍របស់សហរដ្ឋអាមេរិកផងដែរ។

ក្នុងឱកាសនេះ លោកនាយករដ្ឋមន្រ្តី Nguyen Xuan Phuc និងលោកប្រធានាធិបតីដូណាល់ត្រាំបានផ្លាស់ប្តូរមតិចំពោះការដែល ស្ថាប័នតំណាងពាណិជ្ជសកម្មអាមេរិក កំពុងធ្វើការស៊ើបអង្កេត អំពីគោលនយោបាយរូបិយវត្ថុវត្ថុធាតុដើមឈើរបស់វៀតណាម ដោយអនុលោមតាមច្បាប់ពាណិជ្ជកម្មសហរដ្ឋអាមេរិកឆ្នាំ ១៩៧៤។ លោកនាយករដ្ឋមន្រ្តីវៀតណាមបានបញ្ជាក់ថា វៀតណាមគឺជាប្រទេសកំពុងអភិវឌ្ឍន៍មួយដែលធ្វើនិយ័តកម្មគោលនយោបាយរូបិយវត្ថុ ដើម្បីគ្រប់គ្រងអតិផរណា ស្ថេរភាពម៉ាក្រូសេដ្ឋកិច្ចនិងគ្រប់គ្រងអត្រាប្តូរប្រាក់ ហើយពុំមែនជាការនបង្កើតផលចំណេញក្នុងការប្រកួតប្រជែងពាណិជ្ជកម្មអន្តរជាតិទៀតសោត។ ឈរលើស្មារតីនេះ ភាគីទាំងពីរបានឯកភាព ចាត់ឲ្យក្រសួងនិងស្ថាប័ននានារបស់វៀតណាមនិងសហរដ្ឋអាមេរិក បន្តកិច្ចសហប្រតិបត្តិការនិងដោះស្រាយរាល់បញ្ហារបស់សហរដ្ឋអាមេរិកនិងវៀតណាមដោយរក្សាបាននូវទំនាក់ទំនងពាណិជ្ជកម្មប្រកបដោយស្ថិរភាព ឆ្ពោះទៅរកតុល្យភាពពាណិជ្ជកម្មប្រកបដោយសុខដុមរមនានិងផលប្រយោជន៍ទៅវិញទៅមក។

នាយករដ្ឋមន្រ្តី លោក Nguyen Xuan Phuc បានអបអរសាទរលោកប្រធានាធិបតី Donald Trump ចំពោះការទទួលបានជោគជ័យក្នុងការបង្កើតវ៉ាក់សាំង កូវីដ-១៩ ចំនួន ២ ប្រភេទក្នុងរយៈពេលដ៏ខ្លីប៉ុណ្ណោះ។ លោកប្រធានាធិបតី Donald Trumpបានបញ្ជាក់ថា លោកគោរពនិងស្រឡាញ់ភាពរួសរាយរាក់ទាក់របស់ប្រទេសនិងប្រជាជនវៀតណាម ហើយមានបំណងចង់វិលមកបំពេញទស្សនកិច្ចនៅវៀតណាមម្តងទៀតនាពេលខាងមុខ៕

(doc2) វៀតណាមនិងហ្វាំងឡង់ពង្រឹងកិច្ចសហប្រតិបត្តិការលើវិស័យជាច្រើន

# នាថ្ងៃទី ២២ ធ្នូ ឧបនាយករដ្ឋមន្ត្រី រដ្ឋមន្ត្រីការបរទេសវៀតណាម លោក Pham Binh Minh បានជួបសន្ទនាតាមទូរស័ព្ទជាមួយរដ្ឋមន្ត្រីការបរទេសហ្វាំងឡង់លោក Pekka Haavisto។

ភាគីទាំងពីរបានផ្លាស់ប្តូរលើវិធានការណ៍ដើម្បីជំរុញទំនាក់ទំនងសេដ្ឋកិច្ច ពាណិជ្ជកម្មនិងវិនិយោគរវាងប្រទេសទាំងពីរ ក្នុងបរិបទដែលកិច្ចព្រមព្រៀងពាណិជ្ជកម្មសេរី វៀតណាម-សហភាពអឺរ៉ុបទើបនឹងចូលជាធរមាន ក៏ដូចជាពង្រឹងថែមទៀតរាល់កិច្ចសហប្រតិបត្តិការលើវិស័យដែលមានសក្តានុពល ដូចជា ការអប់រំនិងបណ្តុះបណ្តាល វិទ្យាសាស្ត្រ បច្ចេកវិទ្យានិងបរិស្ថាន ជាដើម។

រដ្ឋមន្ត្រី Pekka Haavisto បានអបអរសាទរចំពោះវៀតណាមដែលទទួលបានជោគជ័យនូវតួនាទីជាប្រធានសមាគមប្រជាជាតិអាស៊ីអាគ្នេយ៍ (អាស៊ាន) ឆ្នាំ ២០២០ ក៏ដូចជា វាយតម្លៃខ្ពស់ចំពោះតួនាទីនិងការខំប្រឹងប្រែងរបស់វៀតណាមក្នុងឋានៈជាសមាជិកមិនអចិន្រ្តៃយ៍នៃក្រុមប្រឹក្សាសន្តិសុខអង្គការសហប្រជាជាតិសម្រាប់អាណត្តិ ២០២០-២០២១។ ឯឧបនាយករដ្ឋមន្រ្តីនិងជារដ្ឋមន្រ្តីការបរទេស Pham Binh Minh បានស្នើហ្វាំងឡង់ បន្តការគាំទ្រនិងចែករំលែកជាមួយវៀតណាម នូវបញ្ហាដែលមានការយកចិត្តទុកដាក់ទៅវិញទៅមកនៅក្នុងក្របខ័ណ្ឌនៃអង្គការសហប្រជាជាតិនិងវេទិកាពហុភាគីដទៃទៀត ព្រមទាំងសង្កត់ធ្ងន់ថា វៀតណាមត្រៀមខ្លួនធ្វើជាស្ពានដែលអាចទុកចិត្តបានរវាងអាស៊ាននិងសហភាពអឺរ៉ុប (EU)៕

(doc3) វៀតណាមរួមវិភាគទានយ៉ាងសំខាន់ក្នុងការបង្កើនឋានៈនិងរូបភាពរបស់អាស៊ាន

វៀតណាមទទួលជោគជ័យយ៉ាងត្រចេះត្រចង់ នៅក្រុមប្រឹក្សាសន្តិសុខអង្គការសហប្រជាជាតិ នៃឆ្នាំ ២០២០។ នេះជាការបញ្ជាក់របស់ឯកអគ្គរដ្ឋទូត Dian Triansyah Djani ប្រធានគណៈប្រតិភូអចិន្រ្តៃយ៍ឥណ្ឌូនេស៊ីប្រចាំនៅអង្គការសហប្រជាជាតិ នៅពេលជួបជាមួយសារព័ត៌មានក្នុងបរិបទដែលវៀតណាមឈានដល់ពេលបញ្ចប់ឆ្នាំដំបូងនៃអាណត្តិទី ២ ក្នុងនាមជាសមាជិកមិនអចិន្រ្តៃយ៍នៃក្រុមប្រឹក្សាសន្តិសុខអង្គការសហប្រជាជាតិ។

លោកឯកអគ្គរដ្ឋទូត Dian Triansyah Djani បានសង្កត់ធ្ងន់ថា វៀតណាមបានចូលរួមវិភាគទានយ៉ាងសំខាន់ក្នុងការលើកកម្ពស់ឋានៈនិងរូបភាពរបស់សមាគមប្រជាជាតិអាស៊ីអាគ្នេយ៍ (អាស៊ាន) នៅក្រុមប្រឹក្សាសន្តិសុខ។ យោងតាមលោកឯកអគ្គរដ្ឋទូតរូបនេះ វៀតណាមនិងឥណ្ឌូណេស៊ីពុំមានទស្សនៈខុសគ្នាអំពីបញ្ហាធំៗ នៅក្រុមប្រឹក្សាសន្តិសុខក្នុងឆ្នាំ ២០២២ នោះទេ។ យ៉ាងណាមិញ នៅឆ្នាំ ២០២១ ខណៈពេលដែលមានតែវៀតណាមប៉ុណ្ណោះដែលជា សមាជិកអាស៊ានតែមួយគត់នៅក្នុងក្រុមប្រឹក្សាសន្តិសុខ លោក Dian Triansyah Djani សង្ឃឹមថា វៀតណាមនឹងទទួលបានជោគជ័យមួយឆ្នាំទៀត ទោះបីជាស្ថានភាពនឹងមិនងាយស្រួលក៏ដោយ ពីព្រោះពិភពលោកកំពុងផ្លាស់ប្តូររាល់ថ្ងៃ ហើយមានបញ្ហាប្រឈមជាច្រើនកំពុងរងចាំ ជាពិសេសផលវិបាកបណ្តាលមកពីជំងឺរាតត្បាតកូវីដ ១៩៕

(doc4) វៀតណាមនិងកម្ពុជាបង្កើនទំនាក់ទំនងឡើងកម្ពស់ថ្មីមួយទៀត

# នាថ្ងៃទី ២២ ធ្នូ កិច្ចប្រជុំលើកទី ១៨ នៃគណៈកម្មាធិការចម្រុះវៀតណាម - កម្ពុជាស្តីពីកិច្ចសហប្រតិបត្តិការសេដ្ឋកិច្ច វប្បធម៌ វិទ្យាសាស្ត្រនិងបច្ចេកទេស និងពិធីផ្លាស់ប្តូរលិខិតូបករណ៍នៃការផ្តល់សច្ចាប័នលើសន្ធិសញ្ញាបំពេញបន្ថែមចំនួន ២ ស្តីពីព្រំដែនគោក រវាងសាធារណរដ្ឋសង្គមនិយមវៀតណាម - ព្រះរាជាណាចក្រកម្ពុជា ដែលត្រូវបានប្រព្រឹត្តទៅតាមទំរង់តាមប្រព័ន្ធវីដេអូ។

ធ្វើការវាយតម្លៃអំពីព្រឹត្តិការណ៍នេះ ការសែត Khmer Times បានដកស្រង់សម្តីរបស់អនុប្រធានគណៈកម្មាធិការកិច្ចការព្រំដែនជាតិកម្ពុជា ( CBAC) លោកស្រី កុយ ពិសី ដោយបានលើកឡើងថា ប្រទេសទាំង ២ បានឈានដល់ “ពេលវេលាជាប្រវត្តិសាស្ត្រ” នៅពេលបានផ្លាស់ប្តូរលិខិតូបករណ៍នៃការផ្តល់សច្ចាប័នលើ “សន្ធិសញ្ញាបំពេញបន្ថែមលើសន្ធិសញ្ញាកំណត់ព្រំដែន ឆ្នាំ ១៩៨៥ និងសន្ធិសញ្ញាបំពេញបន្ថែមឆ្នាំ ២០០៥ រវាងសាធារណរដ្ឋសង្គមនិយមវៀតណាមនិងព្រះរាជាណាចក្រកម្ពុជា” (សន្ធិសញ្ញាបំពេញបន្ថែមឆ្នាំ ២០១៩) និង “ពិធីសារខ័ណ្ឌសីមានិងបោះបង្គោលព្រំដែនគោករវាងសាធារណរដ្ឋសង្គមនិយមវៀតណាមនិងព្រះរាជាណាចក្រកម្ពុជា” (ពិធីសារខ័ណ្ឌសីមានិងបោះបង្គោលព្រំដែន) ដែលត្រូវបានតំណាងនៃប្រទេសទាំងពីរចុះហត្ថលេខានាថ្ងៃទី ៥ ខែតុលា ឆ្នាំ ២០១៩ នៅទីក្រុងហាណូយ។

អនុរដ្ឋមន្រ្តីការបរទេសវៀតណាម លោក Le Hoai Trung បានគូសបញ្ជាក់ថាព្រឹត្តិការណ៍នាថ្ងៃទី ២២ ធ្នូនេះ បានរួមចំណែកពង្រឹងនិងលើកកម្ពស់ទំនាក់ទំនងរវាងវៀតណាមនិងកម្ពុជាឱ្យឈានដល់កម្ពស់ថ្មីមួយទៀត។ សន្ធិសញ្ញាទាំង ២ ច្បាប់ដែលបានចូលជាធរមាន បានបង្ហាញនូវការប្តេជ្ញាចិត្តនិងសុច្ឆន្ទៈរបស់ទាំងវៀតណាមនិងកម្ពុជា ក្នុងការដោះស្រាយបញ្ហាព្រំដែនរួម៕

**(doc5) វៀតណាមគាំទ្រដល់ការប្រឆាំងការរីកសាយភាយនិងរំសាយអាវុធប្រល័យលោក**

# ក្រុមប្រឹក្សាសន្តិសុខនៃអង្គការសហប្រជាជាតិ នៅថ្ងៃទី ២២ ខែធ្នូ បានបើកកិច្ចប្រជុំតាមប្រព័ន្ធវីដេអូ ស្តីពីស្ថានភាពអនុវត្តសេចក្តីសម្រេច លេខ ២២៣១ របស់ក្រុមប្រឹក្សាសន្តិសុខ ដែលគាំទ្រការអនុវត្តផែនការសកម្មភាពរួម ឆ្នាំ ២០១៥ ឬ ហៅកាត់ថា JCPOA។

ថ្លែងទៅកាន់អង្គប្រជុំ ឯកអគ្គរដ្ឋទូតនិងជាតំណាងបណ្តោះអាសន្នរបស់វៀតណាមប្រចាំនៅអង្គការសហប្រជាជាតិលោក Pham Hai Anh បានអះអាងនូវគោលជំហរមុនក៏ដូចជាក្រោយរបស់វៀតណាមក្នុងការគាំទ្រដល់ការប្រឆាំងនឹងការរីកសាយអាវុធនិងការរំសាយអាវុធអាវុធប្រល័យលោក ក្នុងនោះមានអាវុធនុយក្លេអ៊ែរ។ លោកឯកអគ្គរដ្ឋទូតក៏បានបញ្ជាក់ផងដែរថា វៀតណាមគាំទ្រសេចក្តីសម្រេចចិត្ត លេខ ២២៣១ និង JCPOA ដោយអំពាវនាវឱ្យភាគីពាក់ព័ន្ធ បញ្ឈប់ការធ្វើសកម្មភាពដែលធ្វើឱ្យអន្តរាយដល់ការជឿទុកចិត្តនិងបង្កើនភាពតានតឹង ហើយរកកិច្ចសន្ទនានិងការចរចាដើម្បីដោះស្រាយការខ្វែងគំនិត។ វៀតណាមត្រៀមខ្លួនធ្វើការជាមួយសមាជិកក្រុមប្រឹក្សាសន្តិសុខ សំដៅបង្កើតបរិយាកាសសម្រាប់ការសន្ទនានិងកិច្ចសហប្រតិបត្តិការក្នុងនិងក្រៅក្រុមប្រឹក្សាសន្តិសុខ ដើម្បីសន្តិភាព ស្ថិរភាពនិងការអភិវឌ្ឍន៍នៅតំបន់មជ្ឈឹមបូព៌ា៕

(doc6) **ធានាសន្តិសុខថាមពលសម្រាប់ការអភិវឌ្ឍប្រកបដោយចីរភាព**

# វេទិកា “សន្តិសុខថាមពលសម្រាប់ការអភិវឌ្ឍប្រកបដោយចីរភាព” មានគោលបំណង អនុវត្តប្រកបដោយប្រសិទ្ធភាពនូវសេចក្តីសម្រេចចិត្តមជ្ឈឹម ស្តីពីការកំណត់ទិសដៅនៃយុទ្ធសាស្ត្រអភិវឌ្ឍន៍ថាមពលជាតិ រហូតដល់ឆ្នាំ ២០៣០ ចក្ខុវិស័យដល់ឆ្នាំ ២០៤៥ ដោយក្រសួងឧស្សាហកម្ម និងពាណិជ្ជកម្មធ្វើឡើងនៅថ្ងៃទី ២២ ខែធ្នូឆ្នាំ ២០២០ នៅទីក្រុងហាណូយ។

យោងតាមលោក Nguyen Van Vy អនុប្រធានសមាគមថាមពលវៀតណាម ក្នុងដំណាក់កាល ២០២០ - ២០៥០ ប្រព័ន្ធថាមពលរបស់វៀតណាមនឹងឆ្លងកាត់ការផ្លាស់ប្តូរដ៏ជ្រាលជ្រៅមួយ ពោលគឺ ពីការពឹងផ្អែកទៅលើប្រេងឥន្ធនៈផូស៊ីលភាគច្រើនទៅជាថាមពលកកើតឡើងវិញ និងអនុវត្តន៍អគ្គិសនីកម្មទូលំទូលាយ ខណៈពេលដែលបង្កើនភាពបត់បែនរបស់ប្រព័ន្ធទាំងស្រុង។

ដើម្បីធានាបាននូវសន្តិសុខថាមពល មតិយោបល់បានលើកឡើងថា ច្បាប់អគ្គិសនីគួរតែត្រូវបានធ្វើវិសោធនកម្ម ដើម្បីសម្រួលដល់ការទាក់ទាញទុនវិនិយោគសម្រាប់សង្គមទាំងមូល ប្រតិបត្តិការប្រព័ន្ធបញ្ចូលថាមពលកកើតឡើងវិញ និងការអភិវឌ្ឍទីផ្សារអគ្គិសនី៕

(doc7) **ជនវៀតណាមមួយរូបទទួលបានកិត្តិនាម បណ្ឌិតកិត្តិយសនៃវិទ្យាស្ថានសកលវិទ្យាល័យកំណត់ត្រាពិភពលោក**

# វីរៈបុរស Nguyen Quang Mau ប្រធានក្រុមប្រឹក្សាភិបាលនៃក្រុមហ៊ុនកុលាភាជន៍វៀតណាម (Gom Dat Viet) ត្រូវបានទទួលកិត្តិនាម បណ្ឌិតកិត្តិយសនៃវិទ្យាស្ថានសាកលវិទ្យាល័យកំណត់ត្រាពិភពលោក (ស្ថិតក្រោមសម្ព័ន្ធមិត្តកំណត់ត្រាពិភពលោក) ក្នុងកម្មវិធី “ការជួបជុំអ្នកបំបែកត្រាវៀតណាមលើកទី ៤១” ដោយមជ្ឈឹមសមាគមអ្នកកត់ត្រាវៀតណាមនិងអង្គការកំណត់ត្រាវៀតណាម រៀបចំឡើងនាពេលថ្មីៗនេះ នៅទីក្រុងហូជីមិញ។

នេះគឺជាការទទួលស្គាល់របស់សម្ព័ន្ធមិត្តកំណត់ត្រាពិភពលោក ចំពោះគំនិតផ្តួចផ្តើមនិងការចូលរួមចំណែករបស់វីរៈបុរស Nguyen Van Mau ក្នុងការនាំឧស្សាហកម្ម ផលិត ឥដ្ឋ ក្បឿងនិងដីឥដ្ឋដិត របស់វៀតណាមទៅកាន់ពិភពលោក។ Gom Dat Viet គឺជាម៉ាកយីហោដីឥដ្ឋដុតដ៏ប្រណិតលេខ ១ របស់វៀតណាម ដែលត្រូវបានបង្កើតនិងដឹកនាំដោយវីរៈបុរស Nguyen Quang Mau។ រហូតមកដល់ពេលនេះផលិតផល របស់ Gom Dat Viet ត្រូវបាននាំចេញទៅកាន់ប្រទេសនិងតំបន់ដែនដីជាង ៥០ នៅជុំវិញពិភពលោក៕

(doc8) វៀតណាម - កម្ពុជាពង្រឹងភាពជាដៃគូយុទ្ធសាស្ត្រគ្រប់ជ្រុងជ្រោយ

នាថ្ងៃទី ២៣ ធ្នូ ក្រសួងការបរទេសនិងសហប្រតិបត្តិការអន្តរជាតិនៃព្រះរាជាណាចក្រកម្ពុជា បានចេញសេចក្តីប្រកាសព័ត៌មានស្តីពីសម័យប្រជុំលើកទី ១៨ នៃគណៈកម្មាធិការចម្រុះវៀតណាម - កម្ពុជា (JC ១៨) ស្តីពី កិច្ចសហប្រតិបត្តិការសេដ្ឋកិច្ចវប្បធម៌ វិទ្យាសាស្ត្រនិងបច្ចេកវិទ្យា ក្រោមការដឹកនាំរបស់ឧបនាយករដ្ឋមន្រ្តី រដ្ឋមន្រ្តី ការបរទេសនិងសហប្រតិបត្តិការអន្តរជាតិកម្ពុជា លោក ប្រាក់ សុខុន និងឧបនាយករដ្ឋមន្ត្រីនិងជារដ្ឋមន្រ្តីការបរទេសវៀតណាម លោក Pham Binh Minh ដែលបានប្រព្រឹត្តទៅនៅថ្ងៃទី ២២ ខែធ្នូ តាមប្រព័ន្ធវីដេអូ។

នៅក្នុងកិច្ចប្រជុំនេះ សម្រាប់កិច្ចសហប្រតិបត្តិការនយោបាយ ភាគីទាំងពីរបានសង្កត់ធ្ងន់លើកិច្ចខិតខំប្រឹងប្រែងរួមគ្នាក្នុងការសម្របសម្រួលជំហរ នៅក្នុងវេទិកាតំបន់និងអន្តរជាតិ ជាពិសេសនៅក្នុងអាស៊ាននិងអង្គការសហប្រជាជាតិ។

ទាក់ទងនឹងកិច្ចសហប្រតិបត្តិការពាណិជ្ជកម្ម ភាគីទាំងពីរបានសម្តែងការពេញចិត្តចំពោះការអភិវឌ្ឍពាណិជ្ជកម្មទ្វេភាគី ដោយទំហំពាណិជ្ជកម្មមានចំនួន ៥,២៧ ប៊ីលានដុល្លារអាមេរិកក្នុងឆ្នាំ ២០១៩ ដែលចំនួននេះ លើសពីទំហំគោលដៅ ៥ ប៊ីលានដុល្លារអាមេរិកមុនកាលកំណត់សម្រាប់ឆ្នាំ ២០២០ ។

ទាក់ទងនឹងកិច្ចសហប្រតិបត្តិការវិនិយោគ ប្រទេសទាំងពីរបានឯកភាពចាត់វិធានការទាក់ទងនឹងការវិនិយោគសមស្របដើម្បីកាត់បន្ថយផលប៉ះពាល់បណ្តាលមកពីការរីករាលដាលនៃ កូវីដ-១៩ មកលើសេដ្ឋកិច្ច។

សម្រាប់កិច្ចសហប្រតិបត្តិការថែទាំសុខភាព ភាគីទាំងពីរបានឯកភាពគ្នាបន្តអនុវត្តប្រកបដោយប្រសិទ្ធភាពនូវ “កិច្ចព្រមព្រៀងស្តីពីការធ្វើចត្តាឡីស័កផ្នែកសុខភាពនៅ តាមព្រំដែន” ដែលបានរដ្ឋាភិបាលទាំងពីរចុះហត្ថលេខាក្នុងឆ្នាំ ២០០៦ នៅទីក្រុងភ្នំពេញ និងសហការយ៉ាងជិតស្និទ្ធក្នុងការឆ្លើយតបនិងទប់ស្កាត់ទាន់ពេលវេលា ចំពោះការរីករាលដាលនៃជំងឺកូវីដ-១៩ ក៏ដូចជាការផ្ទុះឡើងបៃមេរោគដទៃទៀតនៅតាមព្រំដែននៃប្រទេសទាំងពីរ។

ចំពោះបញ្ហាព្រំដែនភាគីទាំងពីរបានបញ្ជាក់ជាថ្មីនូវការប្តេជ្ញាចិត្តក្នុងការគោរពនិងអនុវត្តយ៉ាងពេញលេញនូវបណ្តាសន្ធិសញ្ញានិងកិច្ចព្រមព្រៀងស្តីពីព្រំដែន ដែលបានចុះហត្ថលេខារវាងប្រទេសទាំងពីរ។ ភាគីទាំងពីរក៏បានលើកទឹកចិត្តដល់គណៈកម្មាធិការចម្រុះខ័ណ្ឌសីមានិងបោះបង្គោលព្រំដែនគោក (JBCs) នៃប្រទេសទាំងពីរ ឲ្យធ្វើការយ៉ាងជិតស្និទ្ធនិងពិភាក្សាយ៉ាងសកម្ម ដើម្បីស្វែងរកដំណោះស្រាយដែលអាចទទួលយកបានទាំងសងខាងដោយអនុលោមតាមច្បាប់អន្តរជាតិ ចំពោះព្រំដែនគោកចំនួន ១៦%ទៀត ដែលពុំទាន់បានខ័ណ្ឌសីមានៅឡើយ៕

(doc9) សញ្ញាសម្គាល់នៃការទូតពហុភាគីក្នុងឆ្នាំ២០២០

នៅក្នុងជោគជ័យរួមនៃផ្នែកការទូតវៀតណាមក្នុងឆ្នាំ២០២០នេះ វិស័យការទូត ពហុភាគីបានបន្សល់ទុកនូវសញ្ញាសម្គាល់ដ៏លេចធ្លោ។ ឈរនៅចំពោះមុខការ លំបាកលំបិនជាច្រើនលើសលុប វៀតណាមបានធ្វើសកម្មភាពដោយម្ចាស់ការ បត់បែនតាមកាលៈទេសៈ និងប្រកបដោយភាពច្នៃប្រឌិត ដើម្បីប្រែក្លាយបញ្ហា ប្រឈមទៅជាកាលា នុវត្តភាព នាំឋានៈរបស់ប្រទេសជាតិឡើងកំពស់ថ្មីលើឆាក អន្តរជាតិ។

ឆ្នាំ២០២០ជាឆ្នាំពិសេសមួយដោយមានការវិវឌ្ឍយ៉ាងស្មុគស្មាញជាច្រើននៅទាំងក្នុងតំបន់និងលើពិភពលោក។ នោះគឺ ការផ្ទុះឡើងនៃជម្ងឺរាតត្បាត សកល Covid-19 ការប្រកួតប្រជែងយុទ្ធសាស្ត្ររវាងប្រទេសមហាអំណាច ពិភពលោក វិបត្តិសេដ្ឋកិច្ចសកល និងបញ្ហាប្រឈមសន្តិសុខប្រពៃណីនិងក្រៅ ប្រពៃណី ទៀតផង។ ក្នុងបរិបទនោះ វៀតណាមបានអនុវត្តភារកិច្ច២ដើរទន្ទឹមគ្នា នោះគឺជាប្រធានអាស៊ានឆ្នាំ២០២០ផងនិងជាសមាជិកមិនអចិន្រ្តៃយ៍នៃក្រុមប្រឹក្សាសន្តិ សុខអង្គការសហប្រជាជាតិផង ដោយសម្រេចបានសមិទ្ធផលជាច្រើន ដោយបន្សល់ទុកនូវ សញ្ញាសម្គាល់លេចធ្លោ ហើយចាក់មូលដ្ឋានគ្រឹះដ៏សំខាន់សម្រាប់យន្តការ សហប្រតិបត្តិការនាពេលខាងមុខផងដែរ។

        ជំនះពុះពារលើស្ថានភាពលំបាក

        ក្នុងនាមជាប្រធានអាស៊ានឆ្នាំ២០២០ វៀតណាមបានដឹកនាំអាស៊ានជំនះ ពុះពារលើស្ថានភាពលំបាក ដើម្បីអនុវត្តប្រកបដោយជោគជ័យនូវគោលដៅ អាទិភាពនានាដែលបានដាក់ចេញសម្រាប់ឆ្នាំ២០២០។ ការងារកសាងសហគមន៍ អាស៊ានបន្តត្រូវបានជំរុញយ៉ាងខ្លាំងក្លា ហើយសម្រេចបានវឌ្ឍនភាពជាក់ស្ដែង ជាច្រើន។ មូលដ្ឋានគ្រឹះនៃម៉ាក្រូសេដ្ឋកិច្ចត្រូវបានថែរក្សា ខណៈដែលការតភ្ជាប់ សេដ្ឋកិច្ចកាន់តែទូលំទូលាយ ជាពិសេសគឺការចុះហត្ថលេខាលើកិច្ចព្រមព្រៀង ភាពជាដៃគូគ្រប់ជ្រុងជ្រោយក្នុងតំបន់ (RCEP) ក្រោមការដឹកនាំរបស់វៀត ណាម ដែលបានបង្កើតឡើងតំបន់ពាណិជ្ជកម្មសេរីធំបំផុតលើពិភពលោក។ អនុរដ្ឋមន្រ្តីការបរទេសវៀតណាមលោក Nguyen Minh Vu បានអះអាងថា៖

        “ចំពោះការរៀបចំព្រឹត្តិការណ៍ យើងបានបន្សាំយ៉ាងឆាប់រហ័សនឹងបរិបទនៃ ជម្ងឺរាតត្បាត Covid-19 និងការរក្សាគម្លាតសង្គម។ កិច្ចប្រជុំទាំងអស់តាមការ គ្រោងទុក សុទ្ធតែត្រូវបានសម្រេចរួចរាល់ គ្មានការរអាក់រអួលនោះទេ។ ចំពោះ របៀបវារៈវិញ យើងមានការរួមវិភាគទានយ៉ាងជាក់ស្ដែង ដោយតភ្ជាប់យ៉ាងស្អិតរមួត រវាងការយកចិត្តទុកដាក់ជាមួយនឹងផលប្រយោជន៍របស់ប្រទេសជាសមាជិកទាំងអស់។ គំនិតផ្ដួចផ្ដើមជាច្រើនរបស់វៀតណាមបានក្លាយទៅជាគំនិតផ្ដួចផ្ដើមរបស់ អាស៊ាន”។

        មូលបទ “ភាពស្អិតរមួតនិងការឆ្លើយតប” ដែលវៀតណាមជ្រើសរើសដោយចៃដន្យ ប៉ុន្តែបាន ដើរត្រូវចំនឹងស្ថានភាពក្នុងឆ្នាំ២០២០ ហើយថែមទាំងនាំមកនូវលទ្ធ ផលជាក់ស្ដែងទៀតផង។ វៀតណាមបាន លើកឡើងគំនិតផ្ដួចផ្ដើមជាច្រើន ដូចជា ការបង្កើតមូលនិធិអាស៊ានសម្រាប់ការប្រយុទ្ធប្រឆាំងនឹងជម្ងឺ Covid-19 ឃ្លាំងទុកបម្រុងសម្ភារៈបរិក្ខារពេទ្យ ឬការបង្កើតនីតិវិធីសម្រាប់ការធ្វើដំណើរ ប្រកបដោយសុវត្ថិភាព ជាដើម។ ឯកសារជាង ៨០ ច្បាប់ ដែលជាកំណត់ត្រាមួយ ត្រូវបានអនុម័តក្នុងឆ្នាំ២០២០ ដោយផ្តោតសំខាន់ទៅលើបញ្ហធំៗនៃតំបន់ទាក់ទិន ដល់សន្តិសុខ និងការអភិវឌ្ឍ។ នេះជាសក្ខីភាពនៃជោគជ័យរបស់ឆ្នាំអាស៊ាន ២០២០។

        ក្នុងតួនាទីជាសមាជិកមិនអចិន្រ្តៃយ៍នៃក្រុមប្រឹក្សាសន្តិសុខអ.ស.ប វៀត ណាម ក៏មានការរួមវិភាគទានយ៉ាងពិតប្រាកដ ដែលបានបង្ហាញតាមរយៈលទ្ធ ផលជាក់ស្ដែងជាច្រើន។ នេះជាលើកដំបូងហើយដែលកិច្ចសន្ទនាបើកចំហមួយស្ដីពី ការគោរពធម្មនុញ្ញអ.ស.បត្រូវបានរៀបចំឡើង ក្រោមអធិបតីភាពរបស់ឧប នាយករដ្ឋមន្រ្តីនិងជារដ្ឋមន្រ្តីការបរទេសវៀតណាម លោក Pham Binh Minh។ លើសពីនេះទៅទៀត នេះក៏ជាលើកដំបូងដែលអ.ស.បចេញផ្សាយសេចក្ដី ថ្លែងការណ៍ស្ដីពីការគោរពធម្មនុញ្ញអ.ស.បផងដែរ។ លោកអនុរដ្ឋមន្រ្តីការ បរទេស Nguyen Minh Vu បានឲ្យដឹងថែមទៀតថា៖

        “អាចនិយាយបានថា យើងបានអនុវត្តបណ្ដាកាតព្វកិច្ចក្នុងឆ្នាំ២០២០ ប្រកបដោយជោគជ័យ។ វៀតណាមមានការរួមវិភាគទានយ៉ាងទាន់ពេលវេលា មានអត្ថន័យ ហើយលើកឡើងដំណោះស្រាយសម្រាប់បញ្ហានានាពាក់ព័ន្ធ សន្តិភាពនិងស្ថិរភាព។ ហេតុដូច្នេះ លោកអគ្គលេខាធិការអ.ស.បបានវាយតម្លៃ ថា វៀតណាមជាដៃគូដ៏ខ្លាំងមួយ”។

លើកកំពស់ឋានៈនិងចែងចាំងរស្មី

        ក្នុងនាមជាប្រធានអាស៊ាននិងជាសមាជិកមិនអចិន្រ្តៃយ៍នៃក្រុមប្រឹក្សាសន្តិសុខអ.ស.ប វៀតណាមបានអនុវត្តយ៉ាងល្អប្រពៃនូវតួនាទីតភ្ជាប់ ដោយរួមចំណែក ដល់ការបង្កើនវត្តមានរបស់ក្រុមប្រឹក្សាសន្តិសុខនៅក្នុងសកម្មភាពនានារបស់ អាស៊ាន។ ក្នុងខែចូលកាន់តំណែងជាប្រធានក្រុមប្រឹក្សាសន្តិសុខ វៀតណាម ជាលើកដំបូងដែលបានលើកឡើងនូវគំនិតផ្ដួចផ្ដើមស្ដីពីការរៀបចំកិច្ចប្រជុំក្រុមប្រឹក្សាសន្តិសុខដោយមានវត្តមានអគ្គលេខាធិការអាស៊ាន ដើម្បីថ្លែងអំពីតួនាទីរបស់អាស៊ាន នៅក្នុងការធានាសន្តិសុខ។ វៀតណាមក៏បានលើកឡើងដំណោះស្រាយដ៏សម ស្របនិងជាក់ស្ដែងចំពោះបញ្ហាសន្តិសុខនានាលើពិភពលោកដូចជា បញ្ហានុយ ក្លេអ៊ែរអ៊ីរ៉ង់ ឧបទ្វីបកូរ៉េ ទំនាក់ទំនងអ៊ីស្រាអែល-ប៉ាឡេស្ទីននិងវិបត្តិមនុស្សធម៌ នៅយេម៉ែននិងមជ្ឈឹមបូព៌ា ផងដែរ។

       ជាមួយនឹងតួនាទីនិងឋានៈកាន់តែធំឡើងពីមួយថ្ងៃទៅមួយថ្ងៃ វៀតណាម ទទួលបានការយកចិត្តទុកដាក់ ការអញ្ជើញចូលរួមព្រឹត្តិការណ៍សកលនានា ដូចជា កិច្ចប្រជុំកំពូល G20 ឬកិច្ចប្រជុំកំពូល G7។ នេះមិនត្រឹមតែដោយសារ វៀតណាមកំពុងអនុវត្តកាតព្វកិច្ចធំៗក្នុងឆ្នាំ២០២០នេះប៉ុណ្ណោះទេ ថែមទាំងជា លទ្ធផលនៃឋានៈកាន់តែធំឡើងពីមួយថ្ងៃទៅមួយថ្ងៃ និងគោលជំហរកិច្ចការ បរទេសដ៏ត្រឹមត្រូវរបស់វៀតណាម ក៏ដូចជាការគួបផ្សំយ៉ាងប៉ិនស្រប់រវាងការទូត ទ្វេភាគីនិងពហុភាគីទៀតផង។

        ក្រឡែកមើលឡើងវិញឆ្នាំ២០២០ អាចនិយាយបានថា ស្ថានភាពកាន់តែ លំបាក ស្មារតី វៀតណាមបានរីកសាយភាយកាន់តែខ្លាំងក្លា។ រាល់ជោគជ័យនៃ ការទូតពហុភាគីក្នុងឆ្នាំ២០២០នឹងនាំមកនូវកម្លាំងរស់ថ្មី ដើម្បីជួយវៀតណាម ជឿជាក់លើខ្លួនឯង នៅលើដំណើរការធ្វើសមាហរណកម្មអន្តរជាតិយ៉ាងទូលំ ទូលាយ៕