# (doc1) ជំងឺរាតត្បាតសកលកូវីដ ១៩ ជះឥទ្ធិពលយ៉ាងខ្លាំងក្លាដល់ពិភពលោក

**ដោយមានកម្លាំងឆ្លងរាលដាលយ៉ាងឆាប់រហ័សសឹងតែហួសពីការព្យាករណ៍ទាំងឡាយ ក្រោយរយៈពេល ១ ឆ្នាំផ្ទុះឡើងមក នាបច្ចុប្បន្នជំងឺរាតត្បាតសកលកូវីដ ១៩ មានវត្តមាននៅប្រទេស និងតំបន់ដែនដីជាង ២៣០ ដោយមានអ្នកជំងឺប្រមាណ ៧៨ លាននាក់ ក្នុងនោះមានមនុស្សចំនួន ១, ៧ លាននាក់បានស្លាប់។ លើលពីនេះទៅទៀត ជំងឺរាតត្បាតកូវីដ ១៩ ក៏បានជះឥទ្ធិពលយ៉ាងធ្ងន់ធ្ងរដល់សកម្មភាពធ្វើដំណើរ និងខ្សែសង្វាក់ផ្គត់ផ្គង់សកល ដោយបានបណ្តាលឱ្យខឿនសេដ្ឋកិច្ចភាគច្រើនធ្លាក់ចូលក្នុងវិបត្តិឱនភាពផងដែរ។**

**បណ្ដាលឲ្យសេដ្ឋកិច្ចសកលរង**ឱ**នភាព**

ដោយមានឥទ្ធិពលដ៏ខ្លាំងក្លា ជំងឺរាតត្បាតកូវីដ ១៩ ត្រូវបានចាត់ទុកថាជាវិបត្តិសេដ្ឋកិច្ចដ៏ធំ បំផុតនៃសតវត្សរ៍ទី ២១។  យោងតាមការព្យាករណ៍កាលពីខែ មិថុនាឆ្នាំ ២០២០ របស់មូលនិធិរូបិយវត្ថុអន្តរជាតិ (IMF) បានឲ្យដឹងថា នៅដំណាច់ឆ្នាំ ២០២០ GDP ពិភពលោកអាចមានកំណើនទាបជាង ៨ % បើប្រៀបធៀបនឹងដំណាក់កាលមុនពេលកើតមានជំងឺរាតត្បាត។ ដូច្នេះហើយ ជំនួសឱ្យការកើនឡើង ៣% នោះ GDP ពិភពលោកបានធ្លាក់ចុះប្រមាណ ៥% ដែលជាកម្រិតធ្លាក់ចុះដ៏ធំធេងបំផុត ចាប់តាំងពីសង្គ្រាមលោកលើកទី ២ មក ។

មិនត្រឹមតែប៉ុណ្ណោះទេ ជំងឺរាតត្បាតក៏នាំឱ្យមានផលវិបាកដ៏ធ្ងន់ធ្ងរគឺ ស្ថានភាពកំណើនយឺតយ៉ាវ និងបំណុលខ្ពស់នៅតាមប្រទេសជាច្រើននៅលើពិភពលោក។ យោងតាមការព្យាករណ៍នាពេលថ្មីៗនេះរបស់មជ្ឈដ្ឋានសេដ្ឋកិច្ចវិទូនៃវិទ្យាស្ថានហិរញ្ញវត្ថុអន្តរជាតិ (IIF) ថា៖ អត្រាបំណុល / GDP នឹងកើនដល់ ៣៦៥% នៅក្នុងប៉ុន្មានខែខាងមុខ ដែលត្រូវបានប្រៀបប្រដូចជា“ រលកយក្សស៊ូណាមិនៃបំណុលទៅលើពិភពលោក” ។ យោងតាម IIF គិតត្រឹមដំណាច់ឆ្នាំ ២០២០ បំណុលសកលោកនឹងកើនឡើងដល់កម្រិតឯទគ្គកម្មគឺ ២៧៧ ០០០ ពាន់លានដុល្លារអាមេរិក។

មុននេះ នៅក្នុងរបាយការណ៍ របស់ទស្សនាវដ្តីសម្ព័ន្ធសមាគមវេជ្ជសាស្ត្រអាមេរិក ដែលបានចុះផ្សាយកាលពីខែតុលា ឆ្នាំ ២០២០ នោះ សេដ្ឋកិច្ចវិទូចំនួន ២ រូប មកពីសាកលវិទ្យាល័យហាវ៉ាដ (សហរដ្ឋអាមេរិក) គឺលោក David Cutler និងលោក Lawrence Summers បានហៅជំងឺកូវីដ ១៩ គឺជាវីរុសដែលមានតម្លៃ ១៦ លានលានដុល្លារអាមេរិក។ តួរលេខនេះគឺជាការខាតបង់សេដ្ឋកិច្ច ដែលត្រូវបានប៉ាន់ស្មានសម្រាប់សហរដ្ឋអាមេរិក - ប្រទេសមហាអំណាចសេដ្ឋកិច្ចធំបំផុតនៅលើពិភពលោក ពោលគឺធំជាង GDP ឆ្នាំ ២០១៩ នៃប្រទេសមហាអំណាចសេដ្ឋកិច្ចទី ២ លើពិភពលោកចិន (១៤,៣ ពាន់ពាន់លានដុល្លារ) ។

**ផលវិបាកដ៏គ្រោះថ្នាក់ជាច្រើនទៀត**

ក្នុងរបាយការណ៍បូកសរុបឆ្នាំ ២០២០អគ្គលេខាធិការអង្គការសហប្រជាជាតិលោក Antonio Guterres បានទទួលស្គាល់ថា ពិភពលោកមានប្រជាជនប្រមាណ ១០០ លាននាក់ទៀតត្រូវបានរុញច្រាន ឲ្យ ធ្លាក់ចូលក្នុងភាពក្រីក្រឡើងវិញ ហើយនេះគឺជាជាលើកដំបូងហើយដែលសន្ទស្សន៍ភាពក្រីក្រពិភពលោកបានកើនឡើងចាប់ពីឆ្នាំ ១៩៩៨ មក។ ឱនភាពសេដ្ឋកិច្ចបានធ្វើឲ្យស្ថានភាពវិបត្តិស្បៀងអាហារកើតឡើងនៅតំបន់ជាច្រើន ដែលមានជម្លោះ និងគ្រោះអាសន្នផ្ទុះឡើងគ្រោះមហន្តរាយមនុស្សធម៌កាន់តែច្រើនឡើង។

មិនត្រឹមតែប៉ុណ្ណោះ ជំងឺរាតត្បាតកូវីដ ១៩ ក៏បានបង្កភាពវឹកវរលើវិស័យជាច្រើនដូចជាទេសចរណ៍ អាកាសចរណ៍ ការអប់រំ សុខភាព ឬទំនាក់ទំនងអន្តរជាតិជាដើម។

ទាក់ទងនឹងទំនាក់ទំនងអន្តរជាតិ ជំងឺរាតត្បាតបានបង្កើនភាពតានតឹងរវាងប្រទេសមួយចំនួន ដូចជាសហរដ្ឋអាមេរិក ជាមួយចិន។ សង្គ្រាមវោហារសាសន៍ជាច្រើនបានផ្ទុះឡើងរវាងភាគីទាក់ទិននានាជុំវិញការចោទប្រកាន់ពីប្រភពដើមនៃជំងឺរាតត្បាត។ យោងតាមក្រុមអ្នកវិភាគថាជំងឺរាតត្បាតបានធ្វើឲ្យទំនាក់ទំនងរវាងសហរដ្ឋអាមេរិក និងចិនបានធ្លាក់ចុះដល់កម្រិតទាបបំផុតក្នុងរយៈពេលជាច្រើនទសវត្សរ៍កន្លងទៅ។

ទាក់ទងនឹងសុខាភិបាល អង្គការសុខភាពពិភពលោកមានក្ដីព្រួយបារម្ភថាសមិទ្ធិផលរបស់មនុស្សជាតិមានហានិភ័យបាត់បង់ ចោលនៅពេលដែលមានប្រទេសចំនួន ៩០% រងផលប៉ះពាល់លើវិស័យសុខាភិបាលដោយសារជំងឺរាតត្បាត។ ក្នុងរបាយការណ៍ដែលចេញផ្សាយកាលបីខែសីហាឆ្នាំ ២០២០ របស់ WHO បានព្រមានថា  “ រាល់សមិទ្ធិផលដែលទទួលបានលើវិស័យសុខាភិបាលក្នុងរយៈពេលជាងពីរទសវត្សរ៍កន្លងមកអាចត្រូវបានបាត់បង់ចោលតែក្នុងរយៈពេលដ៏ខ្លី” ។

ទោះយ៉ាងណាក៏ដោយ ជំងឺរាតត្បាតក៏ជំរុញឲ្យបណ្ដាប្រទេសពង្រឹងកិច្ចសហប្រតិបត្តិការ សំដៅកាត់បន្ថយផលប៉ះពាល់នៃជំងឺរាតត្បាត ក៏ដូចជាក្នុងការផ្សាំ និងចែកចាយវ៉ាក់សាំងប្រឆាំងជំងឺកូវីដ ១៩ ផងដែរ។ លើសពីនេះទៅទៀត ជំងឺរាតត្បាតក៏ធ្វើឱ្យដំណើរការបំលាស់ប្ដូរឌីជីថលបានប្រព្រឹត្តិទៅយ៉ាងខ្លាំងក្លា ដែលមិនធ្លាប់មាននៅលើពិភពលោក ព្រមទាំងផ្លាស់ប្តូរមូលដ្ឋានគ្រឹះនៃការយល់ដឹងអំពីការប្រយុទ្ធប្រឆាំងជំងឺរាតត្បាតរបស់ប្រជាជននៃបណ្ដាប្រទេសក៏ដូចជាទស្សនៈរបស់បណ្ដារដ្ឋាភិបាលអំពីប្រព័ន្ធសុខាភិបាលផ្ទុកបម្រុងផងដែរ៕

# (doc2) វៀតណាមឆ្នាំ២០២០៖ អនុវត្តប្រកបដោយជោគជ័យទាំងភារកិច្ចបង្ការ ទប់ស្កាត់ជម្ងឺរាតត្បាតនិងអភិវឌ្ឍសេដ្ឋកិច្ច

**ក្នុងឆ្នាំ២០២០ វៀតណាមបានក្លាយទៅជាប្រទេសមួយក្នុងចំណោម ប្រទេសតិចតួចដែលដោះស្រាយប្រកបដោយជោគជ័យបញ្ហាចំណោទរវាងការបង្ការទប់ស្កាត់ជម្ងឺរាតត្បាតនិងការអភិវឌ្ឍសេដ្ឋកិច្ច។ នេះជាស្នាដៃដ៏លេចធ្លោ បំផុត ដែលសរឲ្យឃើញនូវភាពបត់បែនតាមកាលៈទេសៈ ប្រសិទ្ធភាពក្នុង ការប្រតិបត្តិសេដ្ឋកិច្ច សង្គម របស់រដ្ឋាភិបាលវៀតណាម នៅចំពោះមុខការ ប្រែប្រួលគួរឲ្យភ្ញាក់ផ្អើលនៃស្ថានភាពពិភពលោក ព្រមទាំងលើកកំពស់ ជំនឿទុកចិត្តរបស់ប្រជាជនចំពោះបក្សនិងរដ្ឋផងដែរ។**

ចំណុចភ្លឺបំផុត ក្នុងឆ្នាំ២០២០ របស់វៀតណាមនោះ គឺការរក្សាបាន នូវស្ថិរភាពសេដ្ឋកិច្ច-សង្គមក្នុងស្រុកផង ហើយរក្សាបាននូវកំណើនវិជ្ជមាន ក្នុងបរិបទនៃជម្ងឺរាតត្បាតទៀតផង។ កំណើនសេដ្ឋកិច្ចក្នុងឆ្នាំ២០២០របស់ ប្រទេសទាំងមូលត្រូវបានប៉ាន់ស្មានសម្រេចបានជាង២% ដែលជាកម្រិតវិជ្ជ មានបើប្រៀប ធៀបនឹងប្រទេសផ្សេងៗជាច្រើនលើពិភពលោកនិងក្នុងតំបន់។

**យល់ច្បាស់ពីសមត្ថភាព មិនប្ដូរយកកំណើនដោយគ្រប់មធ្យោមបាយទាំងអស់**

        ក្នុងឆ្នាំ២០២០ រដ្ឋាភិបាលនិងលោកនាយករដ្ឋមន្រ្តីរដ្ឋាភិបាលវៀត ណាម បានរកឃើញចំណុចគន្លឹះក្នុងការងារប្រតិបត្តិ។ នៅពេលដែលជម្ងឺ Covid-19 ទើបតែកើតមានឡើង វៀតណាមបានឆ្លើយតបភ្លាមមួយរំពិច ដោយគោលនយោបាយដ៏ត្រឹមត្រូវនោះគឺ បង្ការទប់ស្កាត់ជម្ងឺរាតត្បាតផង ហើយអភិវឌ្ឍសេដ្ឋកិច្ចទៀតផង។ តាមលោកសាស្ត្រាចារ្យរង បណ្ឌិត Hoang Van Cuong សមាជិកគណៈកម្មាធិការហិរញ្ញវត្ថុ-ថវិកានៃរដ្ឋសភាបាន ឲ្យដឹងថា មូលហេតុនៃភាពជោគជ័យនោះ គឹការកំណត់គោលដៅយ៉ាង ច្បាស់លាស់ ហើយជ្រើសរើសវិធានការដោយផ្អែកលើមូលដ្ឋាននៃការវិភាគ វិទ្យាសាស្ត្រនិងការព្យាករណ៍អំពីស្ថានភាពទាន់ពេលវេលា។ លោកបានបន្ថែម ទៀតថា៖

“ដំបូងបង្អស់ យើងបានចាត់វិធានការឆ្លើយតបប្រកបដោយប្រសិទ្ធ ភាពនិងបត់បែនតាមកាលៈទេសៈ។ នៅពេលទើបតែរកឃើញជម្ងឺរាតត្បាតភ្លាម  រដ្ឋាភិបាលបានសម្រេចចិត្តលះបង់ផលប្រយោជន៍សេដ្ឋកិច្ចដើម្បីការពារ អាយុជីវិត សុវត្ថិភាពរបស់ប្រជាជន។ វៀតណាមបានបិទប្រទេសយ៉ាង រហ័ស ហើយអនុវត្តការរក្សាគម្លាតសង្គម ទទួលយកការខូចខាតផ្នែកសេដ្ឋកិច្ច”។

        ការគ្រប់គ្រងជម្ងឺរាតត្បាតយ៉ាងល្អបានជួយវៀតណាមចាប់ពីប្រទេស មួយដែលមានហានិភ័យខ្ពស់ ក្លាយទៅជាប្រទេសគំរូលើពិភពលោកក្នុងការ បង្ការទប់ស្កាត់ការរីករាលដាលនៃវីរុសកូរ៉ូណា។ ពីជោគជ័យនេះ វៀតណាម បានស្ដារជីវភាពសេដ្ឋកិច្ចសង្គមឡើងវិញ បានយ៉ាងទាន់ពេលវេលា។ ជោគ ជ័យនៃការបង្ការទប់ស្កាត់ជម្ងឺរាតត្បាតបានរួមចំណែកដល់ការកាត់បន្ថយ ផលប៉ះពាល់ដ៏ធ្ងន់ធ្ងរទៅលើបណ្ដាដអាជីវកម្មក្នុងឆ្នាំ២០២០។

**ផ្ដោតសំខាន់ទៅលើមុខព្រួញស្នូលៗ**

        ក្នុងបរិបទដែលសេដ្ឋកិច្ចជាតិក្នុងឆមាសទី១ទទួលរងការខូចខាតយ៉ាងធ្ងន់ធ្ងរដោយសារជម្ងឺ Covid-19 ដែលកំណើន GDP ត្រឹម ១,៨១% តែប៉ុណ្ណោះ លោកនាយករដ្ឋមន្រ្តីរដ្ឋាភិបាលបានបញ្ជាដឹកនាំឲ្យជំរុញយ៉ាងខ្លាំងនូវវិស័យវិនិយោគ នាំចេញនិងប្រើប្រាស់ ក្នុងឆមាសទី២ ដើម្បីសម្រេចបានកំណើន ខ្ពស់បំផុតដែលអាចធ្វើទៅបានក្នុងឆ្នាំនេះ។ លទ្ធផលជាក់ស្ដែងក្នុង អំឡុងពេល១១ខែកន្លងមកបានសរឲ្យឃើញថា មុខព្រួញទាំង ៣ពោលខាង លើ សុទ្ធតែសម្រេចបានលទ្ធផលដ៏ល្អប្រសើរ។ លើវិស័យវិនិយោគ ជាពិសេសគឺការវិនិយោគ សាធារណៈ ចំនួនដើមទុនត្រូវបានបើកការ ចំណាយជិតទ្វេដងបើប្រៀបធៀបនឹងឆ្នាំទៅមិញ ហើយជាកម្រិតខ្ពស់បំផុត ក្នុងរយៈពេល១០ឆ្នាំកន្លងមកនេះ។ ទំហំនាំចេញទំនិញត្រូវបានប៉ាន់ស្មានថា សម្រេចបានទឹកប្រាក់ ២៥៤,៦ ពាន់លានដុល្លាអាមេរិក កើន ៥,៣% បើ ប្រៀបធៀបនឹងរយៈពេលដូចគ្នានៃឆ្នាំមុន។ ចំណែកឯវិស័យប្រើប្រាស់ ទំនិញវិញ លទ្ធផលក្នុងរយៈពេល១១ខែកន្លងមកក៏កើន៨,៥%បើប្រៀប ធៀបនឹងរយៈពេលដូចគ្នានៃឆ្នាំ២០១៩ផងដែរ។ លោក Nguyen Van Hoi ប្រធានវិទ្យាស្ថានស្រាវជ្រាវយុទ្ធសាស្ត្រ គោលនយោបាយឧស្សាហកម្ម-ពាណិជ្ជកម្ម បានវាយតម្លៃថា៖

“នេះពិតជាជោគជ័យមួយដ៏សក្តិសម។ សំខាន់បំផុតគឺ យើងសម្រេច បានជោគជ័យនេះ មិនមែននៅក្នុងរយៈពេលខ្លីនោះទេ ប៉ុន្តែក្នុងរយៈពេល ដ៏វែងមួយ។ ការយកចិត្តទុកដាក់របស់បក្ស រដ្ឋាភិបាល ក៏ដូចជាបណ្ដា ក្រសួង ស្ថាប័ន ដល់ការអភិវឌ្ឍគោលនយោបាយ យន្តការជំរុញទីផ្សារ ក្នុងស្រុក ជាពិសេសគឺហេដ្ឋារចនាសម្ព័ន្ធពាណិជ្ជកម្ម និងការតភ្ជាប់ ប្រព័ន្ថផ្សារ ផ្សារទំនើប និងមជ្ឈមណ្ឌលពាណិជ្ជកម្ម បានជួយជំរុញការ ប្រើប្រាស់ទំនិញកាន់តែខ្លាំងឡើង”។

អញ្ជើញថ្លែងនៅពិធីបិទសន្និបាតលើកទី១៣គណៈកម្មាធិការមជ្ឈឹម បក្សនីតិកាលទី១២ លោកអគ្គលេខាបក្ស ប្រធានរដ្ឋ Nguyen Phu Trong បានចាត់ទុកថា៖ “គោលជំហរ គោលនយោបាយនិងវិធានការត្រឹមត្រូវជាច្រើនត្រូវបាន ផ្សព្វផ្សាយទាន់ពេលវេលា ហើយរៀបចំអនុវត្តយ៉ាងល្អប្រពៃ សំដៅរក្សា សកម្មភាពផលិតកម្ម អាជីវកម្មនៅកម្រិតខ្ពស់បំផុត បង្កើតការងារធ្វើ និង ប្រភពចំណូលសម្រាប់ប្រជាជន ជួយឧបត្ថម្ភដល់ប្រជាជននិងអាជីវកម្ម ដែលរងផលប៉ះពាល់ដោយសារជម្ងឺរាតត្បាត ព្រមទាំងធានាសន្តិសុខនិង សុខុមាលភាពសង្គមផងដែរ”។

        ដោយទទួលបានលទ្ធផលពិសេសដូចដែលបានបញ្ជាក់ពោលខាងលើ អាចនិយាយបានថា ឆ្នាំ២០២០ជាឆ្នាំជោគជ័យបំផុតរបស់វៀតណាមក្នុង អំឡុងពេល៥ឆ្នាំកន្លងទៅ ដោយឈរលើស្មារតីនិងឆន្ទៈជំនះពុះពារលើការលំបាក ឧបសគ្គទាំងអស់។ រដ្ឋាភិបាលនិងថ្នាក់ដឹកនាំរដ្ឋាភិបាលបានរីកសាយ ភាយស្មារតីយ៉ាងខ្លាំងក្លា បំផុសឡើងកម្លាំងពលំនិងការស្រុះចិត្តគំនិតរបស់ ប្រជាជនទាំងមូល នៅពេលប្រឈមនឹងផលប៉ះពាល់អវិជ្ជមានដែលបណ្ដាលមកពីស្ថានភាពសត្យានុម័តនាំមក៕

# (doc3) សមុទ្រខាងកើតឆ្នាំ២០២០៖ ពីកំណត់ទូតរហូតដល់ស្មារតីយកច្បាប់ជាគោល

**ក្នុងឆ្នាំ២០២០ ប្រទេសនៅជាប់ឆ្នេរសមុទ្រខាងកើតជាច្រើនបាន បង្ហាញយ៉ាងច្បាស់លាស់ជាងនូវគោលជំហរគតិយុត្តនៅតំបន់សមុទ្រនេះ តាមរយៈការផ្ញើរកំណត់ទូតដល់អង្គការសហប្រជាជាតិ។ មិនត្រឹមតែ ប្រទេសនៅក្នុងតំបន់សមុទ្រខាងកើតនេះប៉ុណ្ណោះទេ ប៉ុន្តែប្រទេសនៅខាងក្រៅ នានាក៏បានសម្ដែងនូវសិទ្ធិស្របច្បាប់របស់ខ្លួនក្នុងនាមជាសមាជិកនៃអនុ សញ្ញាអង្គការសហប្រជាជាតិ (អ.ស.ប) ស្ដីពីច្បាប់សមុទ្រឆ្នាំ១៩៨២ (UNCLOS) ឆ្នាំ១៩៨២ ទៀតផង។ ប្រការនេះបានបញ្ជាក់ ថា សមុទ្រខាង កើតមិនត្រឹមតែជាបញ្ហារវាងសមាគមន៍ប្រជាជាតិអាស៊ីអាគ្នេយ៍ (អាស៊ាន) ជាមួយចិនប៉ុណ្ណោះទេ ប៉ុន្តែវាបានក្លាយទៅជាកង្វល់រួមរបស់ សហគមន៍អន្តរជាតិ។**

នាខែកញ្ញា ឆ្នាំ២០២០ ប្រទេសមហាអំណាចអឺរ៉ុបទាំង៣ គឺអង់គ្លេស បារាំង និងអាល្លឺម៉ង់បានផ្ញើរកំណត់ទូតដល់អ.ស.បដោយសម្ដែងនូវទស្សនៈ រួមស្ដីពីបញ្ហាសមុទ្រខាងកើត។ កំណត់ទូតរួមបានសង្កត់ធ្ងន់ទៅលើតួនាទីនៃ UNCLOS ឆ្នាំ១៩៨២ ក្នុងការបង្កើតក្របខ័ណ្ឌគតិយុត្តិមួយសម្រាប់ សកម្មភាពនៅសមុទ្រលើទូទាំងពិភពលោក។ ប្រទេសអឺរ៉ុបទាំងបីពោល ខាងលើក៏បានបញ្ជាក់ពីការគាំទ្រចំពោះសេរីភាពខាងនាវាចរណ៍និង អាកាសចរណ៍នៅសមុទ្រខាងកើតផងដែរ។

មុននោះ ប្រទេសអាស៊ីអាគ្នេយ៍ជាច្រើនដូចជាម៉ាឡេស៊ី ហ្វីលីពីន វៀត ណាម ឥណ្ឌូនេស៊ី ព្រមទាំងប្រទេសនៅក្រៅតំបន់ដូចជាអាមេរិកនិង អូស្ត្រាលី ក៏បានផ្ញើរកំណត់ទូតប្រឆាំងជំទាស់នឹងទឡ្ហីករណ៍របស់ចិនចំពោះ សមុទ្រខាងកើត។ គិតរហូតមកដល់ពេលនេះ មានកំណត់ទូតនិងសេចក្ដី ប្រកាសការទូតសរុបជាង២០មកពីប្រទេសនានានៅទាំងក្នុងនិងក្រៅតំបន់ត្រូវបានធ្វើឡើងរួចហើយ។ បណ្ដាកំណត់ទូតទាំងនេះមានខ្លឹមសាររួមមួយ ចំនួនដូចជា៖ រិះគន់និងថ្កោលទោសការទាមទារមិនសមហេតុផលរបស់ចិន រួមទាំងអ្វីដែលហៅថា “ខ្សែបន្ទាត់៩កំណាត់” បានដើរផ្ទុយទៅនឹងច្បាប់អន្តរ ជាតិនិងUNCLOS 1982 ព្រមទាំងអះអាងថា UNCLOS 1982 ជាឯកសារ គតិយុត្តដ៏សំខាន់ ដែលដើរតួនាទីជាមូលដ្ឋានគ្រឹះក្នុងការដោះស្រាយបញ្ហានានា ពាក់ព័ន្ធដល់សមុទ្រនិងមហាសាគរ។ បណ្ដាកំណត់ទូតក៏បានចាត់ទុកថា សាលក្រមរបស់តុលាការអាជ្ញាកណ្ដាលអន្តរជាតិទីក្រុងឡាអេ (PCA) កាលពីឆ្នាំ២០១៦ ជាចំណែកដ៏សំខាន់មួយនៃច្បាប់អន្តរជាតិនិង UNCLOS 1982 ហេតុដូច្នេះ ចិនត្រូវតែគោរពសាលក្រមនេះផងដែរ។

**ឆ្ពោះទៅរកសន្តិសុខ សុវត្ថិភាពនៅសមុទ្រខាងកើត**

អាចឃើញថា “សង្គ្រាមកំណត់ទូត” រវាងបណ្ដាប្រទេសគឺជាចំណុច លេចធ្លោមួយនៃស្ថានភាពសមុទ្រខាងកើតក្នុងឆ្នាំ២០២០។ ក៏ប៉ុន្តែ ចំណុច វិជ្ជមាននោះ គឺបណ្ដាប្រទេសបានយកចិត្តទុកដាក់យ៉ាងច្រើនដល់កត្តា ច្បាប់ ដែលក្នុងនោះផ្ដោតសារសំខាន់ទៅលើ UNCLOS 1982 ហើយប្រើប្រាស់ អនុសញ្ញានេះធ្វើជាមូលដ្ឋានគ្រឹះសម្រាប់ដោះស្រាយជម្លោះនៅសមុទ្រ។ ប្រការ នេះមានន័យថា UNCLOS 1982 មានតម្លៃជាសកលនិងគ្រប់ជ្រុងជ្រោយ ហើយត្រូវប្រទេសភាគច្រើនគោរព។ ការជជែកវែក ញែកតាម កំណត់ទូត ត្រូវបានចាត់ទុកថា ជាវិធីតស៊ូផ្លូវការ ប្រកបដោយសន្តិភាពនិង តម្លាភាព ដោយសារបណ្ដាប្រទេសត្រូវការបកស្រាយបំភ្លឺឲ្យបានក្បោះ ក្បាយពីការទាមទារដែនដីនិងដែនសមុទ្ររបស់ខ្លួននៅសមុទ្រខាងកើត ព្រមទាំងប្រកាសជាសាធារណៈចំពោះសហគមន៍អន្តរជាតិផងដែរ។

ចំណុចគួរឲ្យកត់សម្គាល់មួយទៀតស្ដីពីស្ថានភាពសមុទ្រខាងកើតក្នុង ឆ្នាំ២០២០នោះ គឺប្រធានបទនេះត្រូវបានគេលើកយកមកពិភាក្សាយ៉ាង ញឹកញាប់នៅវេទិកាពហុភាគីតំបន់និងអន្តរជាតិសឹងតែទាំងស្រុង ចាប់ពី វេទិកាតំបន់អាស៊ានដូចជា ARF EAS ADMM ADMM+ រហូតដល់វេទិកា សកលដូចជាកិច្ចប្រជុំកំពូល G20 ឬវេទិកា ASEM ផងដែរ។ ជាទូទៅ ប្រទេសទាំងឡាយសុទ្ធតែមានទស្សនៈដូចគ្នានោះ គឺលើកកំពស់សារ សំខាន់នៃការថែរក្សាសន្តិភាព ស្ថិរភាព សន្តិសុខ សុវត្ថិភាព សេរីភាពខាង នាវាចរណ៍និងអាកាសចរណ៍ មិនធ្វើយោធូបនីយកម្ម មិនធ្វើឲ្យស្ថានភាព ស្មុគស្មាញឬតានតឹងឡើង ហើយដោះស្រាយបណ្ដាជម្លោះដោយសន្តិវិធី អនុលោមតាមច្បាប់អន្តរជាតិ រួមទាំង UNCLOS 1982។ បណ្ដាប្រទេសក៏ បានគាំទ្រចំពោះការអនុវត្តយ៉ាងពេញលេញនិងប្រកបដោយប្រសិទ្ធភាពនូវសេចក្ដីថ្លែងការណ៍ស្ដីពីការប្រតិបត្តិរបស់ភាគីនានានៅសមុទ្រខាងកើត (DOC) ហើយឆាប់សម្រេចបានក្រមប្រតិបត្តិនៅសមុទ្រខាងកើត (COC) ប្រកបដោយមានសុពលភាព ប្រសិទ្ធភាព និងអនុលោមតាមច្បាប់អន្តរជាតិ ផងដែរ។

ការកសាងសមុទ្រខាងកើតមួយប្រកបដោយសុវត្ថិភាព សន្តិសុខនិងវិបុល ភាព គឺជាបំណងរបស់ប្រទេសជាច្រើននៅទាំងក្នុងតំបន់និងលើពិភព លោក។ អាចឃើញថា សមុទ្រខាងកើតក្នុងឆ្នាំ២០២០ ជាបញ្ហាមួយក្នុង ចំណោមបញ្ហាគួរឲ្យយកចិត្តទុកដាក់ ក្នុងបរិបទដែលពិភពលោកទាំងមូល នៅតែកំពុងខិតខំប្រឹងប្រែងអស់ពីកម្លាំងកាយចិត្តដើម្បីឆ្លើយតបនឹងជម្ងឺរាតត្បាត Covid-19។ ប៉ុន្តែ រាល់សញ្ញាវិជ្ជមាននាពេលកន្លងមកបាននាំមកនូវក្ដី សង្ឃឹមអំពីសមុទ្រខាងកើតមួយ ប្រកបដោយសន្តិភាពនិងស្ថិរភាពជាងទៀត នៅក្នុង ឆ្នាំ២០២១៕

# (doc4) សមិទ្ធិផលអភិវឌ្ឍន៍អ៊ីនធឺណែតនៅវៀតណាម៖ ធានាសិទ្ធិទទួលបានព័ត៌មានរបស់ប្រជាជន

**នៅថ្ងៃទី ១៦ ខែធ្នូ វៀតណាមបានអបអរសាទរទិវាអ៊ិនធឺរ ណែត វៀតណាមឆ្នាំ ២០២០។ ផ្ទាំងគំនូរនៃការអភិវឌ្ឍអ៊ីនធឺណេតដ៏ខ្លាំងក្លានៅ វៀតណាម ក៏ដូចជាសេរីភាពរបស់ប្រជាជនក្នុងការប្រើប្រាស់អ៊ីនធឺរណែតគឺបានបង្ហាញកាន់តែច្បាស់។  ការពិតនេះគឺជាចម្លើយច្បាស់បំផុតអំពីគោលនយោ បាយមុនក៏ដូចជាក្រោយរបស់បក្សនិងរដ្ឋវៀតណាម ក្នុងការធានានូវសេរីភាពខាងការបញ្ចេញមតិនិងការទទួលបានព័ត៌មានរបស់ប្រជាជន។**

កាលពីមុននេះជាង ២០ ឆ្នាំ វៀតណាមបានភ្ជាប់អ៊ីនធឺណែតជាលើកដំបូង។ ថ្វីត្បិតតែជាប្រទេសមួយដែលអនុញ្ញាតឱ្យតភ្ជាប់អ៊ីនធឺរណែត យឺតជាងពិភពលោកក៏ដោយ ក៏វៀតណាមបច្ចុប្បន្នជាប្រទេសដែលមានអ៊ីនធឺរណែតអភិវឌ្ឍន៍យ៉ាងខ្លាំងក្លាបំផុត ហើយនេះត្រូវបានគេចាត់ទុកថាជាកម្លាំងចលករសម្រាប់ការអភិវឌ្ឍសេដ្ឋកិច្ចសង្គម និងធ្វើសមាហរណកម្មអន្តរជាតិ។ ជាក់ស្តែង នាពេលបច្ចុប្បន្ននេះ វៀតណាមគឺជាប្រទេសមួយក្នុងចំណោមប្រទេសចំនួន ២០ ដែលមានអត្រាប្រើប្រាស់អ៊ីនធឺណែតខ្ពស់បំផុតនៅលើពិភព លោក ដែលមានអ្នកប្រើប្រាស់ឡើងទៅដល់ ៦៨,១៧ លាននាក់ (ស្រូបយក ៧០% នៃចំនួនប្រជាជនសរុប)។ អ្នកប្រើប្រាស់វៀតណាមប្រហែល ៩៤% បានប្រើអ៊ីនធឺរណែតជាប្រចាំដោយប្រើពេលជាមធ្យមរហូតដល់ ៦ ម៉ោងក្នុងមួយថ្ងៃ។ របាយការណ៍លម្អិតជាច្រើនរបស់អង្គការអន្តរជាតិទទួលបន្ទុកសង្គមឌីជីថល រដ្ឋាភិបាល ឌីជីថលនិងសេដ្ឋកិច្ចឌីជីថលក៏បានបង្ហាញពីតថភាពជាក់ស្តែងនេះផងដែរ។ យោងតាមរបាយការណ៍ EGDI របស់អង្គការសហប្រជាជាតិ បើនិយាយអំពីសន្ទស្សន៍អភិវឌ្ឍន៍រដ្ឋាភិបាលអេឡិចត្រូនិកវិញ វៀត ណាមទទួលបានពិន្ទុខ្ពស់ជាងកម្រិតមធ្យមរបស់អាស៊ីនិងពិភពលោក។ នៅតំបន់អាស៊ីអាគ្នេយ៍ វៀតណាមស្ថិតនៅលំដាប់ទី ៦ ក្នុងសន្ទស្សន៍អភិវឌ្ឍន៍រដ្ឋាភិបាលអេឡិចត្រូនិក ដែលស្ថិតនៅពីក្រោយហ្វីលីពីន ប្រ៊ុយណេ ថៃ ម៉ាឡេស៊ីនិងសិង្ហបុរី។ ទាក់ទងនឹងសន្ទស្សន៍ហេដ្ឋារចនាសម្ព័ន្ធទូរគមនាគមន៍ ក្នុងឆ្នាំកន្លងមក វៀតណាមបានកើនឡើង ៣១ កាំ ដោយឈរនៅលំដាប់ទី ៦៩ លើពិភពលោក។

ទន្ទឹមជាមួយគ្នានោះ វៀតណាមមានសហគ្រាសបច្ចេកវិទ្យាព័ត៌មាន (ICT) ប្រហែល ៤៥.៥០០ អង្គភាព។ ចំណូលសរុបនៃសេដ្ឋកិច្ចអ៊ីនធឺណែតរបស់វៀតណាមនៅឆ្នាំ ២០២០ នឹងកើនដល់ជាង ១៤ ពាន់លានដុល្លារ។ ក្នុងនោះពាណិជ្ជកម្មតាមប្រព័ន្ធអេឡិចត្រូនិកមានសមាមាត្រខ្ពស់បំផុត ដែលមានទឹកប្រាក់ប្រមាណ ៧ ពាន់លានដុល្លារ។ វាយតម្លៃលើការអភិវឌ្ឍន៍អ៊ីនធឺរណែតនៅវៀតណាម អនុរដ្ឋមន្រ្តីក្រសួងព័ត៌មាននិងផ្សព្វផ្សាយ លោក Nguyen Huy Dung បានឲ្យដឹងថា៖ “កាលពីមុននេះជាង ២០ ឆ្នាំ នៅពេលដែលប្រទេស វៀតណាមតភ្ជាប់បណ្តាញអ៊ីនធឺណែតជាលើកដំបូង យើងបានបោះជំហានឌីជីថលដំបូងគេនៅលើអាស័យដ្ឋានថ្មីទាំងស្រុង - Cyberpace។ ចាប់តាំងពីពេលនោះមក យើងបានឆ្លងកាត់ដំណាក់កាលវែង ហើយដែលរួមចំណែកដល់ការអភិវឌ្ឍសេដ្ឋកិច្ចសង្គមទាំងមូលរបស់ប្រទេសជាតិ”។

ការរីកចម្រើនយ៉ាងឆាប់រហ័សនៃអ៊ីនធឺរណែតនៅវៀតណាមបានឆ្លើយតបនឹងការវាយតម្លៃ ដោយគ្មានហេតុផលពីសំណាក់អង្គការដែលបានដាក់វៀតណាមនៅក្នុងបញ្ជីប្រទេស ដែលគ្មានសេរីភាពអ៊ីនធឺណែត។ ទន្ទឹមជាមួយគ្នានោះ តថភាពជាក់ស្តែងដូចដែលបានពោលខាងលើនេះក៏ជាការបញ្ជាក់យ៉ាងច្បាស់បំផុតនៃទស្សនៈដែលថា៖ “ការធានាសិទ្ធិសេរីភាពក្នុងការបញ្ចេញមតិនិងការទទួលបានព័ត៌មានគឺជាគោលនយោបាយមុនក៏ដូចជាក្រោយរបស់វៀតណាម ដែលបានចែងក្នុងរដ្ឋធម្មនុញ្ញ ច្បាប់និងត្រូវបានអនុវត្តយ៉ាងពេញលេញនៅក្នុងស្ថានភាពជាក់ស្តែង។ យ៉ាងណាមិញ រដ្ឋាភិបាលវៀតណាមតែងតែជំរុញការអភិវឌ្ឍ ន៍អ៊ីនធឺណែតដើម្បីបម្រើដល់ការកសាងនិងអភិវឌ្ឍន៍ប្រទេស ក៏ដូចជាឆ្លើយតបទៅនឹងតម្រូវការផ្លាស់ប្តូរព័ត៌មាន ការសិក្សារៀនសូត្រនិងការងាររបស់ប្រជាជន”។

វៀតណាមទទួលបានសមិទ្ធិផលដ៏ធំធេងជាច្រើន ក្រោយរយៈពេល ២០ ឆ្នាំនៃការតភ្ជាប់អ៊ីនធឺណែតជាលើកដំបូង។ ឥឡូវនេះដល់ពេលដែលវៀតណាមបោះជំហានទៅមុខនិងបោះជំហានទៅលើពិភពអ៊ីនធឺណែត។ ថ្នាក់ដឹកនាំវៀតណាមបានប្តេជ្ញា ចាប់យកឱកាសពីពិភពអ៊ិនធឺណែតដើម្បីបម្រើដល់ការអភិវឌ្ឍដ៏ខ្លាំងក្លានិងទូលំទូលាយរបស់ប្រទេសជាតិ ដោយធានានូវសិទ្ធិរបស់ប្រជាជនក្នុងការទទួលយកអ៊ីនធឺណែត។ អនុរដ្ឋមន្រ្តីក្រសួងព័ត៌មាននិងផ្សព្វផ្សាយ លោក Nguyen Huy Dung បានអះអាងថា៖ “វៀតណាមនឹងបន្តពង្រីកថែមទៀត ការប្រើប្រាស់អ៊ិនធឺរណែត តាមស្មារតី អ៊ីនធឺរណែតសម្រាប់យើងទាំងអស់គ្នា ឆ្ពោះទៅ រកសកលភាវូបនីយកម្មអ៊ឺនធឺណិតជាសកល។ ដើម្បីសម្រេចគោលដៅនៃកម្មវិធីផ្លាស់ប្តូរឌីជីថលជាតិ៖ ប្រជាពលរដ្ឋគ្រប់រូបមានស្មាតហ្វូន; គ្រួសារនីមួយៗមានអ៊ីនធឺណែតអុបទិកល្បឿនលឿន។ វៀតណាមក៏បានបង្កើតហេដ្ឋារចនាសម្ព័ន្ធឌីជីថលជាតិដើម្បីឆ្លើយតបនឹងតម្រូវការថ្មី សម្រាប់ការផ្ទុះឧបករណ៍ឆ្លាតវៃ IoT និងការប្រាស្រ័យទំនាក់ទំនងតាមម៉ាស៊ីន។ វៀតណាមក៏នឹងអភិវឌ្ឍន៍ប្រព័ន្ធអេកូឡូស៊ីនៃវេទិកាឌីជីថលដើម្បីបំពេញតម្រូវការរបស់ប្រជាជនវៀតណាមនិងឆ្ពោះទៅរកពិភពលោក”។

មិនអាចបដិសេធនូវកិច្ចខិតខំប្រឹងប្រែងរបស់រដ្ឋាភិបាលវៀតណាមក្នុងរយៈពេលប៉ុន្មានឆ្នាំថ្មីៗនេះ ក្នុងការបង្កើតរាល់លក្ខខណ្ឌដើម្បីអភិវឌ្ឍន៍អ៊ីនធឺណែត ដោយឆ្ពោះទៅរកសកលភាវូបនីយកម្មអ៊ីនធឺណិតជាសកល ។ គោលនយោបាយបច្ចុប្បន្នរបស់វៀតណាមក៏ដូចជាទិសដៅអភិវឌ្ឍន៍អ៊ីនធឺណែតរបស់វៀតណាម សុទ្ធតែគោរពដល់បុគ្គលគ្រប់រូបដែលមានអ៊ិនធឺរណែត ហើយការបញ្ចេញមតិដោយសេរីទាំងស្រុង មិនមានការរឹតត្បិតនោះទេ ប្រសិនបើគោរពតាមបទប្បញ្ញត្តិនៃច្បាប់។ វៀតណាមមិនហាមឃាត់ការអភិវឌ្ឍអ៊ីនធឺណែតទេ ត្រឹមតែហាមឃាត់តែផ្នែកបញ្ច្រាសដែលបណ្តាលមកពីអ៊ិនធឺរណែត បញ្ច្រាសនឹងទំនៀមទម្លាប់ប្រពៃណី រារាំងការអភិវឌ្ឍសង្គម រំលោភលើសន្តិសុខ នយោបាយ សណ្តាប់ធ្នាប់សង្គមនិងសុវត្ថិភាពរបស់ប្រទេសជាតិ តែប៉ុណ្ណោះ៕

# (doc5) PCA –មូលដ្ឋានគ្រឹះដ៏សំខាន់ ក្នុងកិច្ចសហប្រតិបត្តិការវៀតណាម - EU

**នាថ្ងៃទី ១៥ ធ្នូ សម័យប្រជុំលើកទី ២ នៃគណៈកម្មការចម្រុះវៀតណាម - សហភាពអឺរ៉ុប (EU) ស្តីពីការអនុវត្តកិច្ចព្រមព្រៀងក្របខ័ណ្ឌ នៃទំនាក់ទំនង ភាពជាដៃគូនិងកិច្ចសហប្រតិបត្តិការគ្រប់ជ្រុងជ្រោយរវាងវៀតណាមនិង EU (PCA) និងប្រទេសជាសមាជិកដទៃទៀតបានប្រព្រឹត្តិទៅនៅទីក្រុងហាណូយ។**

សម័យប្រជុំនេះបានប្រព្រឹត្តិទៅក្នុងឱកាសនៃពិធីរំលឹកខួប ៣០ ឆ្នាំ នៃការបង្កើត ទំនាក់ទំនងការទូត វៀតណាម - EU (២៨ វិច្ឆិកា ១៩៩០ - ២៨ វិច្ឆិកាឆ្នាំ ២០២០) និងក្រោយរយៈពេល ៤ ឆ្នាំដែលកិច្ចព្រមព្រៀងពាណិជ្ជកម្មសេរីវៀតណាម - អឺរ៉ុប ( EVFTA) ចូលជាធរមាន សំដៅបន្តនាំទំនាក់ទំនងវៀតណាម - EU ចូលក្នុង កិច្ចសហប្រតិបត្តិការប្រកបដោយប្រសិទ្ធភាពថែមទៀតនាពេលខាងមុខ។

**ពង្រឹងកិច្ចសហប្រតិបត្តិការលើគ្រប់វិស័យ**

ទំនាក់ទំនងរវាង វៀតណាម និង EU មានការអភិវឌ្ឍន៍ជាវិជ្ជមាន ក្នុងរយៈពេល បី ទសវត្សរ៍កន្លងទៅ។ ជាពិសេស ចាប់តាំងពីការអនុវត្ត PCA នាខែតុលាឆ្នាំ ២០១៦ មក ទំនាក់ទំនងវៀតណាម - EU បានអភិវឌ្ឍន៍ យ៉ាងស៊ីជម្រៅ តាម រយៈការចុះហត្ថលេខាលើកិច្ចព្រមព្រៀងពាណិជ្ជកម្ម និងកិច្ចព្រមព្រៀងគាំពារការវិនិយោគ (EVFTA និង EVIPA) ក្នុងឆ្នាំ ២០១៩ ។ ក្រោយរយៈពេលមួយឆ្នាំក្រោយមក (ខែសីហា ឆ្នាំ២០២០) EVFTA ត្រូវបាន ដាក់ឲ្យ អនុវត្តន៍ ដោយបានគូសសញ្ញាសម្គាល់ថ្មីនៅលើដំណាក់កាលនៃកិច្ចសហប្រតិបត្តិការ និងអភិវឌ្ឍន៍រវាងវៀតណាម និង EU ហើយជាសារដ៏សំខាន់មួយ អំពីការប្តេជ្ញាចិត្ត អភិវឌ្ឍន៍ទំនាក់ទំនងទ្វេភាគីទាំងវៀតណាមនិង EU ។ EVFTA បានរួមចំណែកបង្កើតកម្លាំងចលករយ៉ាងខ្លាំងក្លាសម្រាប់ការវិនិយោគ និងធ្វើអាជីវកម្មរបស់ភាគីទាំងពីរ ព្រមទាំងបង្កើតរលក វិនិយោគប្រកបដោយគុណភាពខ្ពស់ពីភាគីទាំងពីរ។ អនុរដ្ឋមន្រ្តីក្រសួងឧស្សាហកម្មនិងពាណិជ្ជកម្មលោក Do Thang Hai មានប្រសាសន៍ថា៖

“កិច្ចព្រមព្រៀងពាណិជ្ជកម្មសេរីវៀតណាម - EU (EVFTA) កំពុងត្រូវបានអនុវត្តន៍យ៉ាងសកម្ម ដោយទទួលបានលទ្ធផលជាវិជ្ជមានក្នុងជំហានដំបូង។ ផលិតផលនាំចេញជាច្រើនរបស់វៀតណាមមានការផ្លាស់ប្តូរជាវិជ្ជមាននៅលើទីផ្សារ EU ក្រោយពីកិច្ចព្រមព្រៀងនេះត្រូវបានអនុវត្តន៍។ ក្រៅពីជលផលនោះ អង្កររបស់វៀតណាមដែលនាំចេញទៅកាន់អឺរ៉ុបក៏បានបង្ហាញសញ្ញាវិជ្ជមានផងដែរ នៅពេលដែលតម្លៃអង្ករនាំចេញរបស់វៀតណាមទៅកាន់ទីផ្សារអឺរ៉ុបបានកើន  
ឡើង បើប្រៀបធៀបទៅនឹងកាលពីមុននៅពេល EVFTA ចូលជាធរមាន។ លើសពីនេះទៀត មុខទំនិញជាច្រើនទៀត ត្រូវបានវាយតម្លៃថា នឹងមានយថាទស្សន៍ដ៏ធំធេង ក្នុងការបង្កើនការនាំចេញទៅកាន់ទីផ្សារ EU នាពេលខាងមុខផងដែរ”។

**ទាញយកផល ប្រយោជន៍អោយបានអតិបរមា**

ក្នុងដំណាក់កាលខាងមុខ ទំនាក់ទំនងវៀតណាម - EU មាននិន្នាការអំណោយផលច្រើនជាងទៀត ព្រោះថា ភាគីទាំងពីរសុទ្ធតែមានតម្រូវការជំរុញទំនាក់ទំនងទ្វេភាគី។ ជាពិសេសគឺ សន្ធិសញ្ញា Lisbon (សន្ធិសញ្ញាដ៏សំខាន់បំផុតក្នុងការបង្រួបបង្រួមអឺរ៉ុប) នោះ EU មានបំណងចង់ពង្រឹងឋានៈនៅលើឆាកអន្តរជាតិ ក្នុងនោះមានការជំរុញខ្លាំងទំនាក់ទំនងជាមួយអាស៊ី។ វៀតណាមគឺជាដៃគូនាំមុខគេរបស់ EU នៅតំបន់អាស៊ីអាគ្នេយ៍។ ចំពោះវៀតណាម ការអភិវឌ្ឍន៍ទំនាក់ទំនងជាមួយដៃគូពិសេស ដែលមានសមាជិកចំនួន ២៧ ប្រទេស ដូចជា EU គឺមិនត្រឹមតែសមស្រប នឹងគោលនយោបាយកិច្ចការបរទេសពហុភាគីរបស់វៀតណាមប៉ុណ្ណោះទេ ថែមទាំងជួយវៀតណាមរក្សាតុល្យភាពទំនាក់ទំនងជាមួយប្រទេសមហាអំណាច ទៀតផង។

ក្រៅពីកិច្ចសហប្រតិបត្តិការទ្វេភាគី ក្នុងរយៈពេល ៣០ ឆ្នាំកន្លងទៅកិច្ចសហប្រតិបត្តិការពហុភាគីរវាងវៀតណាមនិងដៃគូអឺរ៉ុបក៏មានជំហានអភិវឌ្ឍន៍យ៉ាងខ្លាំងក្លាដែរ។ បច្ចុប្បន្ននេះ ឋានៈអន្តរជាតិ និងតំបន់របស់វៀតណាមកាន់តែត្រូវបានលើកកម្ពស់ ជាពិសេសគឺនៅពេលដែលវៀតណាមទើបសម្រេចជោគជ័យនូវតួនាទីជា ប្រធានអាស៊ានឆ្នាំ ២០២០ និងតួនាទីជាសមាជិកមិនអចិន្ត្រៃយ៍នៃក្រុមប្រឹក្សាសន្តិសុខ អង្គការសហប្រជាជាតិឆ្នាំ  ២០២០-២០២១ ។ ក្នុងបរិបទនោះ វៀតណាម និងបណ្តាប្រទេស និងដៃគូ EU នានា បាន និងកំពុងពង្រឹងយន្តការផ្លាស់ប្ដូរ សហការគ្នា សំដៅរួមគ្នាឆ្លើយតបនឹងរាល់បញ្ហាសាកល្បងជាសកល ជំរុញពហុភាគីនិយម ពាណិជ្ជកម្មសេរី រក្សាសន្តិភាព សន្តិសុខអន្តរជាតិនៅ អាស៊ី ប៉ាស៊ីហ្វិក ក៏ដូចជានៅសមុទ្រខាងកើត ធានាការគោរពច្បាប់អន្តរជាតិ និងគោរពអនុសញ្ញាអង្គការសហប្រជាជាតិស្តីពីច្បាប់សមុទ្រឆ្នាំ ១៩៨២ (UNCLOS 1982)។

ដោយផ្អែកលើមូលដ្ឋាននៃផលប្រយោជន៍សមស្របគ្នានោះ ការពង្រឹង និងពង្រីកទំនាក់ទំនងវៀតណាម - EU ដោយសមភាព មានផលប្រយោជន៍ដូចគ្នាគឺជាតម្រូវការយុទ្ធសាស្ត្ររបស់ភាគីទាំងពីរក្នុងដំណាក់កាលខាងមុខ។ កិច្ចព្រមព្រៀងក្របខ័ណ្ឌនៃទំនាក់ទំនងភាពជាដៃគូ និងកិច្ចសហប្រតិបត្តិការគ្រប់ជ្រុងជ្រោយរវាងវៀតណាម និង EU (PCA) បន្តជាមូលដ្ឋានដ៏សំខាន់ ដើម្បីនាំទំនាក់ទំនងសហប្រតិបត្តិការ វៀតណាម - EU កាន់តែអភិវឌ្ឍន៍យ៉ាងស៊ីជ្រៅ និងប្រកបដោយប្រសិទ្ធភាពថែមទៀត៕

# (doc6) អាមេរិកបន្តអនុវត្តគោលនយោបាយជ្រៀតជ្រែកនិងឥទ្ធិពលរបស់ខ្លួននៅមជ្ឈឹមបូព៌ា

**ក្នុងឆ្នាំ២០២០ សហរដ្ឋអាមេរិកក្រោមការដឹកនាំរបស់លោកប្រធានាធិបតី Donald Trump បានបន្តអនុវត្តគោលនយោបាយជ្រៀតជ្រែកនិងឥទ្ធិពលនៅមជ្ឈឹមបូព៌ា ដែលជាតំបន់មានទីតាំងយុទ្ធសាស្ត្រដ៏សំខាន់ហើយពាក់ព័ន្ធដល់ផលប្រយោជន៍សារវ័ន្តជាច្រើនរបស់អាមេរិក។ ប៉ុន្តែ ក៏ប្រហាក់ប្រហែលនឹង គោលនយោបាយកិច្ចការបរទេសជាសកលផ្សេងៗទៀតរបស់អាមេរិក ក្រោមអាជ្ញាធរប្រធានាធិបតី Trump ផងដែរ គោលនយោបាយជ្រៀតជ្រែកនិងឥទ្ធិពលនៅមជ្ឈឹមបូព៌ាក្នុងឆ្នាំ២០២០ ទទួលបានប្រតិកម្មបញ្ច្រាសគ្នាពីសាធារណៈមតិអន្តរជាតិ រហូតដល់ទាំងខាងផ្ទៃក្នុងសហរដ្ឋអាមេរិកទៀតផង។**

  យោងតាមមជ្ឈដ្ឋានអ្នកវិភាគបានចាត់ទុកថា គោលនយោបាយជ្រៀតជ្រែក និងឥទ្ធិពលរបស់អាមេរិកនៅមជ្ឈឹមបូព៌ាក្នុងឆ្នាំ២០២០ បន្តបង្កប់សញ្ញាសម្គាល់ដ៏លេចធ្លោរបស់លោកប្រធានា ធិបតី Donald Trump ផ្ទាល់ខ្លួន ដែល ជាអ្នកនយោបាយមួយរូបដ៏ល្បីល្បាញជាមួយនឹងការសម្រេចចិត្តគួរឲ្យភ្ញាក់ផ្អើល។ ថ្វីត្បិតតែជួបប្រទះនឹងការរិះគន់ជាច្រើនក៏ដោយ ប៉ុន្តែមិនអាច បដិសេធបាន ឡើយថា សញ្ញាវិជ្ជមាននៃសន្តិភាពបាននិងកំពុងកើតមានឡើងនៅតំបន់មួយ ដែលតែងតែត្រូវបានគេចាត់ទុកថា ជាចំណុចក្ដៅគគុកបំផុតលើពិភពលោកអស់ រយៈពេលច្រើនទសវត្សកន្លងមក។

**ជំរុញនិន្នាការផ្សះផ្សារវាងអ៊ីស្រាអែលនិងពិភពអារ៉ាប់**

        ស្នាដៃមួយក្នុងចំណោមស្នាដៃធំបំផុតផ្នែកកិច្ចការបរទេសក្នុងឆ្នាំ២០២០ក៏ដូចជាក្នុងអាណត្តិប្រធានាធិបតីរបស់លោក Donald Trump ក្នុងរយៈពេល៤ឆ្នាំកន្លងមកនេះ គឺជាការស្ថាបនាប្រកបដោយជោគជ័យនូវកិច្ចព្រមព្រៀង ជាច្រើនស្ដីពីការធ្វើប្រក្រតីភាពទំនាក់ទំនងរវាងរដ្ឋជីហ្វអ៊ីស្រាអែលជាមួយពិភព អារ៉ាប់។

        កាលពីថ្ងៃទី១៥ កញ្ញា ឆ្នាំ២០២០ ក្រោយការខិតខំប្រឹងប្រែងសម្រុះសម្រួល ដោយឥតឈប់ឈររបស់លោកប្រធានាធិបតី Donald Trump តំណាងរដ្ឋា ភិបាលអ៊ីស្រាអែលនិងប្រទេសអារ៉ាប់ចំនួន២ នោះគឺ អេមីរ៉ាតអារ៉ាប់រួម (UEA) និងបារ៉ែន បានចុះហត្ថលេខាលើកិច្ចព្រមព្រៀងស្ដីពីការធ្វើប្រក្រតីភាពទំនាក់ ទំនងនៅសេតវិមាន (អាមេរិក) ក្រោមសក្ខីភាពរបស់ប្រមុខរដ្ឋអាមេរិក។

        ត្រឹមជាងមួយខែក្រោយមកតែប៉ុណ្ណោះ នាថ្ងៃទី២៣តុលា លោកប្រធានា ធិបតីអាមេរិកបានប្រកាសថា អ៊ីស្រាអែលសម្រេចបានកិច្ចព្រមព្រៀងធ្វើ ប្រក្រតីភាពទំនាក់ទំនងជាមួយស៊ូដង់។ បន្ទាប់មក នាថ្ងៃទី១០ ធ្នូ លោកប្រធានាធិបតី Trump បន្តប្រកាសថា ម៉ារ៉ុកបានក្លាយទៅជាប្រទេសអារ៉ាប់ទី៤ដែលធ្វើប្រក្រតីភាព ទំនាក់ទំនងជាមួយអ៊ីស្រាអែលក្នុងឆ្នាំ២០២០នេះដែរ។ ក្រៅពីនោះ តាមការវាយតម្លៃរបស់អាជ្ញាធរអាមេរិកថា នៅតែមានប្រទេសអារ៉ាប់មួយចំនួនផ្សេងទៀត កំពុង ត្រៀមខ្លួនជាស្រេចធ្វើប្រក្រតីភាពទំនាក់ទំនងជាមួយអ៊ីស្រាអែលផងដែរ។

        ច្បាស់ណាស់ថា ទោះបីជានៅតែមានការចម្រូងចម្រាស់ សូម្បីតែជួបប្រទះ នឹងការប្រឆាំងជំទាស់យ៉ាងពេញទំហឹងពីអាជ្ញាធរប៉ាឡេស្ទីនក៏ដូចជាប្រទេស អារ៉ាប់មួយចំនួនក៏ដោយ ប៉ុន្តែមិនអាចបដិសេធបានឡើយថា តាមរយៈការ ស្ថាបនាប្រកបដោយជោគជ័យនូវកិច្ចព្រមព្រៀងធ្វើប្រក្រតីភាពទំនាក់ទំនងរវាង អ៊ីស្រាអែលជាមួយបណ្ដាប្រទេសអារ៉ាប់នោះ អាជ្ញាធរប្រធានាធិបតី Donald Trump កំពុងបង្កើតឡើងនិន្នាការផ្សះផ្សាយ៉ាងសកម្មនៅមជ្ឈឹមបូព៌ា។

**បង្កើនការដាក់ឲ្យនៅឯកោនិងការដាក់ទណ្ឌកម្មទៅលើអ៊ីរ៉ង់**

        យ៉ាងណាមិញ ក៏ដូចនឹងគោលនយោបាយកិច្ចការបរទេសជាសកលផ្សេងៗ ទៀតរបស់សហរដ្ឋអាមេរិកក្នុងប៉ុន្មានឆ្នាំកន្លងទៅផងដែរ ការជ្រៀតជ្រែកនិងការ ខិតខំប្រឹងប្រែងបង្កឥទ្ធិពលរបស់អាជ្ញាធរប្រធានាធិបតី Trump នៅមជ្ឈឹមបូព៌ា មិនមែនសុទ្ធតែទទួលបានការស្វាគមន៍ ការគាំទ្ររបស់សហគមន៍អន្តរជាតិឬ ជួយពង្រឹងនិន្នាការផ្សះផ្សានៅក្នុងតំបន់ជានិច្ចនោះទេ។ ឧទាហរណ៍លេចធ្លោមួយ នោះគឺគោលនយោបាយដ៏តឹងរឹងរបស់អាមេរិកតម្រង់ទៅលើអ៊ីរ៉ង់។

        កាលពីដើមឆ្នាំ២០២០ អាជ្ញាធរអាមេរិកបណ្ដាលឲ្យពិភពលោកមានការព្រួយ បារម្ភ នៅពេលគេអនុវត្តការវាយប្រហារតាមជើងអាកាសសម្លាប់លោកឧត្តម សេនីយ៍ Qassem Soleiman មេបញ្ជាការកងអង្គភាពពិសេស Quds នៃកងកម្លាំង ឆ្មាំបដិវត្តន៍អ៊ីរ៉ង់កាលពីថ្ងៃទី៣ ខែមករា។ នេះត្រូវបានចាត់ទុកថា ជាអំពើបង្ក រឿងហេតុដ៏គ្រោះថ្នាក់ ហើយតាមពិតទៅវាបានញាំងឲ្យអ៊ីរ៉ង់ត្រូវអនុវត្តការវាយ ប្រហារតបតវិញដោយបាញ់កាំជ្រួចមីស៊ីលតម្រង់ទៅលើមូលដ្ឋានសឹកមួយចំនួនរបស់អាមេរិកនៅអ៊ីរ៉ាក់ កាលពីថ្ងៃទី៨ ខែមករា តែគ្មានអ្នកស្លាប់ឬរបួសនោះទេ។

        មិនត្រឹមតែប៉ុណ្ណោះទេ អាមេរិកថែមទាំងដាក់បទហ៊ុំព័ទ្ធជាច្រើនទៅលើអ៊ីរ៉ង់ កាលពីខែមករា និងខែមីនា ឆ្នាំ២០២០ ដោយការចោទប្រកាន់ថា អ៊ីរ៉ង់បាន រំលោភបំពានសេចក្ដីសម្រេចចិត្តរបស់ក្រុមប្រឹក្សាសន្តិសុខអង្គការសហប្រជាជាតិស្ដីពីបញ្ហានុយក្លេអ៊ែរ ហើយខិតខំពន្យាពេលបទដាក់ទណ្ឌកម្មផ្នែកសព្វាវុធទៅលើអ៊ីរ៉ង់។ ទន្ទឹមជាមួយគ្នានោះ មន្ត្រីអាមេរិកក៏បានប្រកាសជាសាធារណៈពីការ ត្រៀមខ្លួនជាស្រេចចាត់វិធានការយោធាប្រឆាំងនឹងអ៊ីរ៉ង់ផងដែរ។

        ផ្ទុយទៅនឹងការខិតខំប្រឹងប្រែងជំរុញការផ្សះផ្សារវាងអ៊ីស្រាអែលជាមួយ ប្រទេសអារ៉ាប់នានា គោលនយោបាយដាក់ទណ្ឌកម្ម ដាក់ឲ្យនៅឯកោ និងធ្វើការគំរាមកំហែងផ្នែកយោធាតម្រង់ទៅលើអ៊ីរ៉ង់ របស់អាមេរិកក្នុងឆ្នាំ២០២០ បានញាំងឲ្យសាធារណៈមតិក្នុងតំបន់និងលើពិភពលោកមិនអាចមិនព្រួយបារម្ភ ចំពោះអនាគតនៃមជ្ឈឹមបូព៌ានោះបានឡើយ៕

# (doc7) ដើម្បីប្រទេសវៀតណាម គ្មានភាពអត់ឃ្លាន និងភាពក្រីក្រ

# វៀតណាមនឹងបន្តខិតខំប្រឹងប្រែងអស់ពីកម្លាំងកាយចិត្ត និងផ្ដល់ប្រភពកម្លាំងសក្តិសមសម្រាប់បុព្វហេតុលុបបំបាត់ភាពអត់ឃ្លាន និងកាត់បន្ថយភាពក្រីក្រក្នុងរយៈពេលប៉ុន្មានឆ្នាំខាងមុខនេះ ដើម្បីគោលដៅ ដើម្បីប្រទេសវៀតណាមមួយ គ្មានភាពអត់ឃ្លាន និងភាពក្រីក្រដល់ឆ្នាំ ២០៤៥ ដែលជាឆ្នាំរំលឹកខួប ១០០ឆ្នាំ នៃការបង្កើតរដ្ឋ។ នេះគឺជាគោលដៅមួយ ដែលមានអត្ថន័យជាច្រើន ដោយបង្ហាញ ពីការតំរង់ទិសដ៏ដ៏សំខាន់របស់ថ្នាក់ដឹកនាំវៀតណាម ក្នុងការធានាសន្តិសុខសង្គម ដើម្បីការអភិវឌ្ឍប្រកបដោយចីរភាពរបស់ប្រទេសជាតិ។

នៅក្នុងកិច្ចប្រជុំតាមរយៈប្រព័ន្ធវីដេអូទូទាំងប្រទេស ស្ដីពីការបូកសរុបការងារកាត់បន្ថយភាពក្រីក្រសម្រាប់ដំណាក់កាលឆ្នាំ ២០១៦ - ២០២០ដែលបានប្រព្រឹត្តិទៅកាលពីថ្ងៃទី ១១ ខែធ្នូនោះ នាយករដ្ឋមន្ត្រីលោក Nguyen Xuan Phuc បានអះអាងថា បក្ស និងរដ្ឋជានិច្ចកាលបានឯកភាពគ្នាលើទស្សនៈអភិវឌ្ឍន៍សេដ្ឋកិច្ច ដែលតភ្ជាប់នឹងសង្គម បរិស្ថាន ក្នុងនោះផ្តោតសំខាន់លើការកាត់បន្ថយភាពក្រីក្រ និងធានាសន្តិសុខសង្គម។

**រាល់សមិទ្ធិផលដែលមិនអាចបដិសេធបានឡើយ**

ប្រសិនបើ ក្នុងឆ្នាំ ២០១៦ ដែលជាឆ្នាំដំបូងនៃការអនុវត្តកម្មវិធីគោលដៅជាតិស្ដីពីការកាត់បន្ថយភាពក្រីក្រប្រកបដោយចីរភាពនោះ អត្រាក្រុមគ្រួសារក្រីក្ររបស់វៀតណាមនៅពេលនេះមាន ៤,២៥% ប៉ុន្តែនាបច្ចុប្បន្ននេះ តួរលេខនេះ នៅត្រឹមតែប្រមាណ ២,៧៥% ប៉ុណ្ណោះ។ ដូច្នេះ ក្រោយរយៈពេល ៥ ឆ្នាំ មានប្រជាជនចំនួន ៦ លាននាក់បានរួចផុតពីភាពក្រីក្រ។ ជាក់ស្ដែង ក្នុងចំណោមស្រុកក្រីក្រចំនួន ៦៤ នោះ នាបច្ចុប្បន្ននៅសល់តែពាក់កណ្ដាលប៉ុណ្ណោះ។ ដើម្បីសម្រេចបានលទ្ធផលទាំងនេះ ប្រភពកម្លាំងសរុបសម្រាប់គម្រោងនានាក្នុងកម្មវិធីគោលដៅជាតិ ស្ដីពីការកាត់បន្ថយភាពក្រីក្រក្នុងរយៈពេល ៥ ឆ្នាំកន្លងទៅ គឺមានចំនួន ៩៣ ពាន់ពាន់លានដុង (ជាង ៤ ពាន់លានដុល្លារអាមេរិក) ក្នុងនោះទឹកប្រាក់ជាងពាក់កណ្ដាល គឺជាថវិការបស់រដ្ឋ។ ទោះជាជួបការលំបាកជាច្រើនក៏ដោយ ប៉ុន្តែរដ្ឋសភា រដ្ឋាភិបាលបានបង្កើនថវិកាវិនិយោគទ្វេដងសម្រាប់ការកាត់បន្ថយភាពក្រីក្រ បើប្រៀបធៀបនឹងរយៈពេលមុន។ ថវិការដ្ឋចំនួន  ២១% បានចំណាយទៅលើវិស័យសុខុមាលភាពសង្គម ដែលជាតួរលេខខ្ពស់បំផុតក្នុងចំណោមបណ្តាប្រទេសជាសមាជិកអាស៊ាន។ លើលពីនេះទៅទៀត ក្នុងបរិយបទនៃជំងឺរាតត្បាតកូវីដ ១៩ នោះ វៀតណាមបានដាក់ចេញគោលនយោបាយជួយឧបត្ថម្ភផ្ទាល់ ដល់ប្រជាជនចំនួន ១៣ លាននាក់ផងដែរ។

**ដើម្បីប្រទេសវៀតណាមមួយ គ្មានភាពអត់ឃ្លាន និងភាពក្រីក្រ**

ជាប្រទេសមួយ ដែលរងផលវិបាកនៃសង្គ្រាមមកលើប្រជាជននៅតែធ្ងន់ធ្ងរ ហើយថែមទាំងជាប្រទេសមួយក្នុងចំណោមប្រទេសនានាដែលរងផលប៉ះពាល់ដ៏ធំធេងដោយបម្រែបម្រួលអាកាសធាតុនោះ ដូច្នេះការងារកាត់បន្ថយភាពអត់ឃ្លាន និងភាពក្រីក្រនៅតែជាបញ្ហាសាកល្បងដ៏ធំធេងចំពោះវៀតណាម។ នាយករដ្ឋមន្ត្រីលោក Nguyen Xuan Phuc បានអះអាងថា៖

“ដើម្បីសម្រេចបានគោលដៅកាត់បន្ថយភាពក្រីក្រ និងសន្តិសុខសង្គមប្រកបដោយចីរភាពសម្រាប់ដំណាក់កាល ២០២១-២០២៥ ចក្ខុវិស័យដល់ឆ្នាំ ២០៣០ និងគោលដៅអភិវឌ្ឍន៍ប្រកបដោយចីរភាពរបស់ពិភពលោកសម្រាប់ឆ្នាំ ២០១៥-២០៣០ របស់អង្គការសហប្រជាជាតិនោះ វៀតណាមបានខិតខំប្រឹងប្រែង ប្តេជ្ញាចិត្តយ៉ាងខ្ពស់ ផ្ដោតសំខាន់លើការបញ្ជាណែនាំប្រកបដោយប្រសិទ្ធភាពថែមទៀតសម្រាប់ភារកិច្ចដូចខាងក្រោម។ ទីមួយគឺ ធ្វើការសិក្សាស្រាវជ្រាវ ហើយដាក់ជូនគណៈកម្មាធិការមជ្ឈឹម ការិយាល័យនយោបាយ គណៈលេខា ដើម្បីចេញផ្សាយសេចក្ដីសម្រេចចិត្ត សារាចរ ស្ដីពីគោលនយោបាយកាត់បន្ថយភាពក្រីក្រ និងសន្តិសុខសង្គមប្រកបដោយចីរភាពដល់ឆ្នាំ ២០៣០។ ទន្ទឹមនឹងនេះ ស្នើឲ្យរដ្ឋសភាចេញផ្សាយសេចក្តីសម្រេចចិត្តស្តីពី ការបន្តជំរុញការអនុវត្តគោលដៅកាត់បន្ថយភាពក្រីក្រដោយបរិយាប័ន្ន និងអនុម័តលើគោលការណ៍វិនិយោគនៃកម្មវិធីគោលដៅជាតិកាត់បន្ថយភាពក្រីក្រ សន្តិសុខសង្គមប្រកបដោយចីរភាព សម្រាប់ដំណាក់កាល ២០២១-២០២៥ តម្រង់ទិសដៅដល់ឆ្នាំ ២០៣០ និងចក្ខុវិស័យដល់ឆ្នាំ ២០៤៥ ដើម្បីវៀតណាមមួយដោយគ្មានភាពអត់ឃ្លាន និងភាពក្រីក្រ”។

ដើម្បីអនុវត្តន៍ជាក់ស្ដែងគោលដៅដូចដែលបានពោលខាងលើ វៀតណាមនឹងសុក្រិតគោលនយោបាយជួយឧបត្ថម្ភជនក្រីក្រ ដោយផ្ដល់អាទិភាពដល់កុមារ មនុស្សវ័យចំណាស់ និងជនរួមជាតិជាជនជាតិភាគតិច។ នាយករដ្ឋមន្ត្រីលោក Nguyen Xuan Phuc បានចាត់ទុកថា៖

“ដើម្បីបំពេញទំនួលខុសត្រូវចំពោះជនក្រីក្រ ខ្ញុំស្នើឱ្យប្រទេសទាំងមូលអនុវត្តន៍ចលនាថ្មីគឺ៖ ឃុំ សង្កាត់ និងភូមិ ស្រុកនីមួយគប្បីកសាងគំរូកាត់បន្ថយភាពក្រីក្រ ឲ្យសមស្របនឹងខេត្ត ក្រុងរបស់ខ្លួន ជាមួយនឹងរបៀបធ្វើប្រកបដោយភាពច្នៃប្រឌិតថែមទៀត។ ការកាត់បន្ថយភាពក្រីក្រប្រកបដោយចីរភាពគឺចាប់ផ្តើមពីកុមារ ហើយត្រូវផ្ដោតការយកចិត្តទុកដាក់ពិសេសដល់ប្រភពធនធានមនុស្ស។ ខេត្ត ក្រុងនានា ដែលមានស្ថានភាពល្អប្រសើរជាង គប្បីជួយឧបត្ថម្ភស្រុក និងឃុំ ដែលមានស្ថានភាពសេដ្ឋកិច្ចលំបាក។ លើលពីនេះទៅទៀត បំផុសចលនាប្រឡងប្រណាំងអនុវត្តន៍គោលដៅកាត់បន្ថយភាពក្រីក្រ  
ប្រកបដោយចីរភាពផងដែរ”។

លោកនាយករដ្ឋមន្រ្តី Nguyen Xuan Phuc បានសង្កត់ធ្ងន់ថា ក្នុងការដឹកនាំប្រទេសជាតិនោះ អស្ចាររណាស់ដែលប្រជាជនមានប្រាក់ចំណូល ដោយគ្មានភាពអត់ឃ្លាន និងភាពក្រីក្រ ។ នេះក៏ជាគោលដៅដែលវៀតណាមកំពុងឆ្ពោះទៅរក ដើម្បីការអភិវឌ្ឍន៍ប្រកបដោយចីរភាពរបស់ប្រទេសជាតិផងដែរ៕

# (doc8) EU និងការខិតខំប្រឹងប្រែងចុងក្រោយ សំដៅ​ដោះស្រាយ​រាល់បញ្ហា​នៅសេសសល់​ក្នុង​ឆ្នាំ ២០២០

**នាប៉ុន្មានថ្ងៃចុងឆ្នាំ ២០២០ - ជាឆ្នាំមួយ ដែលត្រូវបានវាយតម្លៃថាមានបញ្ហាប្រឈមដ៏ធំៗសម្រាប់សហភាពអឺរ៉ុប (EU) ខណៈដែលអង្គការនេះកំពុងបង្កើនកិច្ចខិតខំប្រឹងប្រែងដើម្បីដោះស្រាយឲ្យបានដាច់ស្រេចរាល់បញ្ហានៅសេសសល់។**

ក្នុងរយៈពេល ២ ថ្ងៃ ចាប់ពីថ្ងៃទី ១០ ដល់ថ្ងៃទី ១១ ខែធ្នូ បណ្ដាថ្នាក់ដឹកនាំមកពីប្រទេសជាសមាជិក EU ទាំង ២៧ បានបើកកិច្ចប្រជុំពិសេសនៅ ទីក្រុងប្រ៊ុចសែល (បែលហ្ស៊ិក) ជាមួយរបៀបវារៈ សំដៅដោះស្រាយភារកិច្ចដ៏ធ្ងន់ធ្ងរជាច្រើនរបស់ប្លុក ជាពិសេសគឺការអនុម័តលើផែនការហិរញ្ញវត្ថុដ៏សំខាន់ក្នុងរយៈ ពេលវែង។

**ការបោះជំហាន ឆ្ពោះទៅមុខដ៏សំខាន់**

ក្នុងថ្ងៃបើកកិច្ចប្រជុំនេះ បណ្ដាថ្នាក់ដឹកនាំ EU សម្រេចបានកិច្ចព្រមព្រៀងដ៏សំខាន់ស្ដីពីថវិកា EU ដំណាក់កាល ២០២១-២០២៧ ជាមួយកញ្ចប់ថវិកាស្តារសេដ្ឋកិច្ចឡើងវិញ ដែលមានតម្លៃ ១ ៨០០ ពាន់លានអឺរ៉ូ (ស្មើនឹង ២ ១៩០ ពាន់លានដុល្លារអាមេរិក) សំដៅដោះស្រាយ ផលវិបាកផ្នែកសេដ្ឋកិច្ច សង្គមដែលបង្កឡើងដោយជំងឺរាតត្បាតកូវីដ ១៩ ។ កញ្ចប់ស្តារឡើងវិញនេះ រួមមានថវិកាសម្រាប់រយៈពេល ៧ ឆ្នាំខាងមុខ ដែលមានតម្លៃ ១ ១០០ ពាន់លានអឺរ៉ូ និងកញ្ចប់ស្តារឡើងវិញ ដែលមានឈ្មោះថា “ ជំនាន់ថ្មីរបស់ EU” ដែលមានតំលៃ ៧៥០ ពាន់លានអឺរ៉ូ។ ក្រៅពីការជួយឧបត្ថម្ភដល់ការស្តារឡើងវិញ ដោយសារជំងឺកូវីដ ១៩ នោះ កញ្ចប់ថវិកានេះក៏បានជួយឧបត្ថម្ភ EU អនុវត្តន៍ការផ្ទេរប្ដូរតាមរយៈគោលនយោបាយធំៗជាច្រើន ដូចជាកិច្ចព្រមព្រៀងបៃតង បដិវត្តឌីជីថល និងការរីកចម្រើនយ៉ាងខ្លាំងមាំមួន។

ដើម្បីសម្រេចបានលទ្ធផលទាំងនេះ គឺ ប៉ូឡូញ និងហុងគ្រីរួមគ្នាជាមួយអាល្លឺម៉ង់ (ដែលជាប្រទេសកំពុងកាន់តំណែងជាប្រធាន EU) បានឯកភាពគ្នាអំពីវិធីថ្មីចំពោះថវិការយៈពេលវែង២០២១-២០២៧ របស់ EU។

ប្រធានក្រុមប្រឹក្សាអឺរ៉ុបលោក Charles Michel បានវាយតម្លៃខ្ពស់ចំពោះវឌ្ឍនភាពនេះ ដោយចាត់ទុកថា នាបច្ចុប្បន្ននេះ EUអាចចាប់ផ្តើមអនុវត្តន៍ការបែងចែកថវិកាពោលខាងលើ ហើយធ្វើឱ្យសេដ្ឋកិច្ចមានភាពប្រសើរឡើងវិញ។ យោងតាមមន្រ្តីរូបនេះថា កញ្ចប់ថវិកាស្តារសេដ្ឋកិច្ចឡើងវិញនេះនឹងជំរុញការបំលាស់ប្ដូរថាមពលបៃតង និងការបំលាស់ប្ដូរឌីជីថលនៅតាមបណ្ដាប្រទេសជាសមាជិក។ ក្នុងពេលនោះ ប្រធានគណៈកម្មការអឺរ៉ុប (EC) លោកស្រី Ursula von der Leyen បានបញ្ជាក់នៅលើបណ្តាញសង្គម Twitter ថា “អឺរ៉ុបកំពុងបោះជំហានទៅមុខ” ដោយសម្តែងទំនុកចិត្តថា កញ្ចប់ថវិកាស្តារសេដ្ឋកិច្ចឡើងវិញនេះនឹងបន្ថែមកម្លាំងដល់ការស្តារឡើងវិញរបស់ EU ហើយរួមចំណែកកសាង EU បៃតង ដីជីថល និងខ្លាំងមាំមួនជាងទៀត។

លើសពីនេះ អង្គប្រជុំក៏បានពិភាក្សាស្ដីពីទំនាក់ទំនងជាមួយសហរដ្ឋអាមេរិកក៏ដូចជាការវិវឌ្ឍ ដ៏តានតឹងនាពេលថ្មីៗនេះនៅមហាសមុទ្រមេឌីទែរ៉ាណេខាងកើត និងទំនាក់ទំនងជាមួយទួរគីផងដែរ។ យោងតាមក្រុមអ្នកវិភាគថា ទាំងអស់នេះគឺជាបញ្ហាប្រឈមធំ ៗ ចំពោះ EU ទាំងបច្ចុប្បន្នកាល និងនាពេលអនាគតកាល។

អំពីទំនាក់ទំនងជាមួយសហរដ្ឋអាមេរិកនោះ EU អាចកែលំអទំនាក់ទំនងរវាងត្រើយទាំងសង្ខាងនៃមហាសមុទ្រអាត្លង់ទិច ក្រោយពីសហរដ្ឋអាមេរិកមានរដ្ឋអំណាចថ្មីតែប៉ុណ្ណោះ។ ក្នុងឆ្នាំ ២០២០ ប្រធានាធិបតីអាមេរិកលោក Donald Trump បន្តប្រដេងតាមគោលនយោបាយ“ សហរដ្ឋអាមេរិកកាំងជាចម្បង” ដែលធ្វើឱ្យទំនាក់ទំនង EU - សហរដ្ឋអាមេរិក“ នៅឈរទ្រឹងមួយកន្លែង” ។

ក្នុងពេលនោះ ការដោះស្រាយរបស់ EU ចំពោះភាពតានតឹងនាពេលថ្មីៗនេះនៅមហាសមុទ្រមេឌីទែរ៉ាណេខាងកើត ហើយក៏ជាទំនាក់ទំនងជាមួយទួរគីក៏ជួបការលំបាកជាច្រើនខណៈពេលដែលទួរគីបានកាន់ “សន្លឹកបៀដ៏សំខាន់” ដើម្បីរារាំង EU នោះ គឺបញ្ហាជនចំណាកស្រុកពីស៊ីរី និងតំបន់សង្គ្រាមមកពីមជ្ឈឹមបូព៌ា។ នេះត្រូវបាន ចាត់ទុកថាជាបញ្ហាប្រឈមក្នុងរយៈពេលវែងសម្រាប់អឺរ៉ុប ។

ជាចុងក្រោយ គឺមិនអាចមិននិយាយដល់គ្រោះអាសន្ន ដែល EU មិនសម្រេចបានកិច្ចព្រមព្រៀងជាមួយ ចក្រភពអង់គ្លេសស្តីពីទំនាក់ទំនងរវាងភាគីទាំងពីរ ក្រោយពីដំណាក់កាលអន្តរកាលបញ្ចប់នាថ្ងៃទី ៣១ ខែធ្នូខាងមុខ។

ពិតណាស់ថា អំរែកជាច្រើនកំពុងសង្កត់ទៅលើថ្នាក់ដឹកនាំ EU ហើយការរៀបចំកិច្ចប្រជុំកំពូលពិសេសរបស់ប្លុកក្នុងរយៈពេល ពីរថ្ងៃចាប់ពីថ្ងៃទី ១០ ដល់ថ្ងៃទី ១១ ខែធ្នូ ត្រឹមតែជាកិច្ចខិតខំប្រឹងប្រែងចាំបាច់តែប៉ុណ្ណោះ ពោលគឺមិនគ្រប់គ្រាន់ទេ សម្រាប់ EU ជំនះពុះពារលើ ឧបសគ្គក្នុងឆ្នាំ ២០២០ ដើម្បីឈានចូលឆ្នាំ ២០២១ ជាមួយនឹងយថាទស្សន៍ដ៏ភ្លឺស្វាងជាងទៀត៕

# (doc9) វៀតណាមជំរុញកិច្ចសហប្រតិបត្តិការដើម្បីសន្តិភាពនិងអភិវឌ្ឍន៍

**នាថ្ងៃទី ៩ ធ្នូ នាយករដ្ឋមន្ត្រីវៀតណាមលោក Nguyen Xuan Phuc បានអញ្ជើញចូលរួមកិច្ចប្រជុំកំពូលចំនួន ៣ គឺ៖ កិច្ចប្រជុំ កំពូលយុទ្ធសាស្រ្តកិច្ចសហប្រតិបត្តិការសេដ្ឋកិច្ច អាយ៉េយ៉ាវ៉ាឌី-ចៅប្រាយ៉ា-មេគង្គលើកទី ៩ កិច្ចប្រជុំកំពូលស្ដីពីកិច្ចសហប្រតិបត្តិការកម្ពុជា - ឡាវ - មីយ៉ាន់ម៉ា - វៀតណាមលើកទី ១០ (CLMV ១០) និងកិច្ចប្រជុំកំពូលតំបន់ត្រីកោណអភិវឌ្ឍន៍កម្ពុជា - ឡាវ - វៀតណាមលើកទី ១១ (CLV ១១) ។ ការដែលនាយករដ្ឋមន្ត្រីចំនួន ៣ រូប ចូលរួមកិច្ចប្រជុំសហប្រតិបត្តិកាដ៏សំខាន់ទាំងនេះបានបន្តបង្ហាញនូវការទទួលខុសត្រូវរបស់វៀតណាមក្នុងការតភ្ជាប់ប្រទេសជាសមាជិក ដ៏ដូចជាលើកសំណើរនូវបណ្ដាវិធានការ ដើម្បីលើកកម្ពស់ប្រសិទ្ធភាពនៃកិច្ចសហប្រតិបត្តិការក្នុងរយៈពេលកន្លងទៅផងដែរ។**

**ជំរុញកិច្ចសហប្រតិបត្តិការក្នុងតំបន់**

យុទ្ធសាស្រ្តកិច្ចសហប្រតិបត្តិការសេដ្ឋកិច្ច អាយ៉េយ៉ាវ៉ាឌី-ចៅប្រាយ៉ា-មេគង្គគឺជាក្របខ័ណ្ឌនៃកិច្ចសហប្រតិបត្តិការសេដ្ឋកិច្ចដែលមានប្រទេសចំនួន ៥ គឺ កម្ពុជា ឡាវ មីយ៉ាន់ម៉ា ថៃ និងវៀតណាម សំដៅបង្កើនកិច្ចសហប្រតិបត្តិការសេដ្ឋកិច្ច ដើម្បីទាញយកអត្ថប្រយោជន៍ប្រៀបធៀបរវាង តំបន់ ប្រទេសជាសមាជិកនានា លើកកម្ពស់កម្លាំងប្រកួតប្រជែង បង្រួញគំលាតអភិវឌ្ឍន៍។ ក្រោមមូលបទភាពជាដៃគូសម្រាប់តភ្ជាប់និងភាពរឹងមាំនោះ  កិច្ចប្រជុំ កំពូលយុទ្ធសាស្រ្តកិច្ចសហប្រតិបត្តិការសេដ្ឋកិច្ច អាយ៉េយ៉ាវ៉ាឌី-ចៅប្រាយ៉ា-មេគង្គ លើកទី ៩ បានរិះរកមធ្យោបាយពង្រឹងកិច្ចសហប្រតិបត្តិការរបស់ ACMECS លើវិស័យរក្សាសន្តិភាព និងស្ថិរភាពក្នុងតំបន់ ក៏ដូចជាជំរុញការតភ្ជាប់អភិវឌ្ឍន៍សម្រាប់ដំណាក់កាលក្រោយពីកូវីដ ១៩។ ក្នុងពេលនោះ កិច្ចប្រជុំកំពូលស្ដីពី កិច្ចសហប្រតិបត្តិការកម្ពុជា - ឡាវ - មីយ៉ាន់ម៉ា - វៀតណាមលើកទី ១០ ដោយប្រធានបទ  “លើកកម្ពស់ប្រសិទ្ធភាពក្នុងការតភ្ជាប់សម្រាប់សមាហរណកម្មតំបន់” បានដាក់ចេញទិសដៅសហប្រតិបត្តិការនាពេលអនាគត ដោយផ្អែកលើមូលដ្ឋានពិចារណាលើវិបត្តិសេដ្ឋកិច្ចពិភពលោក ដែលបណ្តាលមកពីជំងឺរាតត្បាតកូវីដ ១៩ និងផែនការស្ដារសេដ្ឋកិច្ចឡើងវិញ។

ចំណែក កិច្ចប្រជុំកំពូលតំបន់ត្រីកោណអភិវឌ្ឍន៍កម្ពុជា - ឡាវ - វៀតណាម (CLV) លើកទី ១១បានជួយតម្រង់ទិសដៅអភិវឌ្ឍកិច្ចសហប្រតិបត្តិការនយោបាយសេដ្ឋកិច្ច សង្គម រវាងប្រទេសទាំងបី កម្ពុជា ឡាវ និងវៀតណាម ជាពិសេសគឺការអភិវឌ្ឍសេដ្ឋកិច្ច  ពាណិជ្ជកម្ម វិនិយោគ ហេដ្ឋារចនាសម្ព័ន្ធ វប្បធម៌ ការអភិវឌ្ឍធនធានមនុស្ស ការថែទាំសុខភាព និងឧក្រិដ្ឋកម្មឆ្លងដែន។ វាយតម្លៃអំពីប្រសិទ្ធភាពនៃកិច្ចសហប្រតិបត្តិការ CLV នោះ នាយករដ្ឋមន្ត្រីឡាវលោក Thongloun Sisoulith បានចាត់ទុកថា៖ “ការស្ថាបនាតំបន់ត្រីកោណអភិវឌ្ឍន៍កម្ពុជា - ឡាវ - វៀតណាមបានឆ្លើយតបនឹងបំណងប្រាថ្នា និងតម្រូវការចាំបាច់រួមរបស់ប្រជាជននៃប្រទេសេទាំងបី ក្នុងការអភិវឌ្ឍសេដ្ឋកិច្ច - សង្គម ក៏ដូចជាការលើកកម្ពស់ជីវភាពរស់នៅរបស់ប្រជាជននៅតំបន់នេះឲ្យកាន់តែល្អប្រសើរ។ ហេដ្ឋារចនាសម្ព័ន្ធ បទប្បញ្ញត្តិសម្រាប់ប្រជាជនក្នុងការទទួលបានដើមទុន ការអប់រំ សេវាកម្មសុខាភិបាលទូរគមនាគមន៍ និងសេវាកម្មមានការផ្លាស់ប្តូរវិជ្ជមានជាច្រើន។ លទ្ធផលទាំងនេះមិនអាចកាត់ផ្ដាច់ចេញពីការជួយឧបត្ថម្ភគាំទ្រគ្នាទៅវិញទៅមករបស់ប្រជាជននៅតំបន់ត្រីកោណអភិវឌ្ឍន៍បានឡើយ”។

**សមាជិកមានការទទួលខុសត្រូវ**

|  |
| --- |
|  |

វៀតណាមបានចូលជាសមាជិក ACMECS ជាផ្លូវការនៅខែវិច្ឆិកា ២០០៤ ។ ចាប់តាំងពីពេលនោះមក វៀតណាមបានលើកសំណើរដោយម្ចាស់ការ និងអនុវត្តន៍គំនិតផ្ដូចផ្ដើមជាច្រើន រួមចំណែកក្នុងការកសាងឯកសារសំខាន់ៗ បង្កើតនិងជំរុញគំនិតផ្តួចផ្តើម ហើយគាំទ្រអភិវឌ្ឍន៍ដល់ប្រទេសសមាជិកនានា ក្នុងនោះមានការ អភិវឌ្ឍធនធានមនុស្ស និងការកសាងហេដ្ឋារចនាសម្ព័ន្ធ។ វៀតណាមក៏បានដើរតួនាទីសម្របសម្រួលលើវិស័យសហប្រតិបត្តិការជំនាញ ហើយជួយជំរុញបណ្ដាសកម្មភាពសហប្រតិបត្តិការស្ដីពីទេសចរណ៍ និងការគ្រប់គ្រងប្រភពទឹក។

អំពីកិច្ចសហប្រតិបត្តិការនៅតំបន់ត្រីកោណអភិវឌ្ឍន៍ CLV នោះ នាយករដ្ឋមន្ត្រីវៀតណាម លោក Nguyen Xuan Phuc ធ្លាប់បានអះអាងថា៖ “យើងខ្ញុំប្តេជ្ញាចិត្តកសាងតំបន់ត្រីកោណអភិវឌ្ឍន៍កម្ពុជា - ឡាវ - វៀតណាមយ៉ាងរស់រវើកប្រកបដោយវិបុលភាព វឌ្ឍនភាព ចីរភាព និងបរិយាប័ន្ន។ នាយករដ្ឋមន្ត្រីនៃប្រទេសទាំងបីបានប្ដេជ្ញាចិត្តធ្វើអស់ពីកម្លាំងកាយចិត្ត ដើម្បីកសាងមនោសច្ចេតនា ប្រពៃណីដ៏ល្ពប្រពៃរបស់ប្រជាជាតិទាំងបី”។

ចំពោះកិច្ចសហប្រតិបត្តិការ CLMVនោះ  បណ្តាប្រទេស CLMV បានវាយតម្លៃខ្ពស់ចំពោះការរួមវិភាគទានរបស់វៀតណាមក្នុងការតភ្ជាប់ហេដ្ឋារចនាសម្ព័ន្ធទន់។ បណ្ដាគម្រោងទូរគមនាគមន៍របស់សម្ព័ន្ធក្រុមហ៊ុន Viettel បានរួមចំណែកយ៉ាងសំខាន់ក្នុងការជំរុញការតភ្ជាប់ទូរគមនាគមន៍រវាងប្រទេសទាំង ៤។ ទន្ទឹមនឹងនេះ Viettel អាចជួយឧបត្ថម្ភគាំទ្រដល់រដ្ឋាភិបាលនៃប្រទេសទាំង ៤ ដើម្បីកសាងរដ្ឋាភិបាលអេឡិចត្រូនិក លើកកម្ពស់សមត្ថភាព និងជំនាញឌីជីថល ដើម្បីបម្រើការបំលាស់ប្តូរខឿនសេដ្ឋកិច្ចឌីជីថល។

រាល់ការរួមវិភាគទានរបស់វៀតណាមចំពោះបណ្ដាយន្តការសហប្រតិបត្តិការក្នុងតំបន់ក្នុងរយៈពេលកន្លងទៅបានអះអាងនូវស្មារតីម្ចាស់ការប្រកបដោយមានការទទួលខុសត្រូវរបស់វៀតណាមចំពោះកិច្ចសហប្រតិបត្តិការក្នុងតំបន់។ ការដែលនាយករដ្ឋមន្ត្រីលោក Nguyen Xuan Phuc បានអញ្ជើញចូលរួមកិច្ចប្រជុំកំពូល ACMECS ៩, CLMV ១០ និង CLV ១១ បង្ហាញនូវការបន្តកិច្ចខិតខំប្រឹងប្រែងរបស់វៀតណាមដើម្បីសន្តិភាព កិច្ចសហប្រតិបត្តិការ និងការអភិវឌ្ឍនៅក្នុងតំបន់៕

# (doc10)ពិភពលោកបង្កើនការខិតខំប្រឹងប្រែងបន្សាំទៅនឹងការប្រែប្រួលអាកាសធាតុ

**ឆ្នាំ២០២០កាន់តែរសាត់ជិតដល់ថ្ងៃចុងក្រោយ ហើយនេះជាពេលវេលាដើម្បី មនុស្សលោកក្រឡេកមើលឡើងវិញនូវតួរលេខនិងកំណត់ត្រាគួរឲ្យប្រកាស អាសន្នពាក់ព័ន្ធដល់ស្ថានភាពប្រែប្រួលអាកាសធាតុ។ ការប្រែប្រួលអាកាសធាតុ កំពុងគំរាមកំហែងដោយផ្ទាល់ទៅលើប្រព័ន្ធអេកូឡូស៊ីសកលនិងជីវភាពរស់នៅ របស់ប្រទេសទាំងអស់ ហើយបង្ខំឲ្យពិភពលោកត្រូវប្រញាប់ប្រញាល់ជំរុញ កិច្ចសហប្រតិបត្តិការដើម្បីសង្គ្រោះភពផែនដី។**

“សន្តិភាពជាមួយធម្មជាតិ” ជាអាទិភាពដែលត្រូវការយកចិត្តទុកដាក់ ក្នុងសតវត្សទី២១ ដោយសារគ្មាន “វ៉ាក់សាំង” ណាមួយសម្រាប់ភបផែនដីសោះ។ នេះជាសារដែលត្រូវបានលើកឡើងដោយលោកអគ្គលេខាធិការអង្គការសហ ប្រជាជាតិ (អ.ស.ប) នៅពេលប្រកាសរបាយការណ៍ស្ថានភាពអាកាសធាតុលើ ទូទាំងសកលលោកឆ្នាំ២០២០ កាលពីថ្ងៃទី៣ ធ្នូ កន្លងទៅ។

**តួរលេខគួរឲ្យប្រកាសអាសន្ន**

របាយការណ៍ស្ថានភាពអាកាសធាតុលើទូទាំងសកលលោកឆ្នាំ២០២០ បានបញ្ជាក់ថា ឆ្នាំ២០២០កំពុងក្លាយទៅជាឆ្នាំមួយក្នុងចំណោម៣ឆ្នាំក្ដៅខ្លាំងបំផុត ដែលធ្លាប់បានកត់ត្រានៅលើភពផែនដីតាំងពីមុនមក។ ជាក់ស្ដែងគឺ សីតុណ្ហ ភាពសកលជាមធ្យមចាប់ពីខែមករាដល់ខែតុលាឆ្នាំនេះ បានកើន១,២អង្សារ C បើប្រៀបធៀបនឹងដំណាក់កាលឆ្នាំ១៨៥០-១៩០០។ ក្នុងឆ្នាំ២០២០នេះដែរ ពិភព លោកក៏បានកត់ត្រារលកកំដៅហួសហេតុ គ្រោះរាំងស្ងួត ភ្លើងឆាបឆេះព្រៃ និងខ្យល់ព្យុះជាច្រើន ខណៈដែលកំដៅទឹកសមុទ្រក៏ឡើងដល់កម្រិតខ្ពស់បំផុត ផងដែរ។

        ទន្ទឹមជាមួយគ្នានោះ ប្រព័ន្ធអេកូឡូស៊ីសកលកំពុងប្រឈមនឹងស្ថានភាព អាសន្ន ដោយពពួកសត្វជាង១លានប្រភេទត្រូវប្រឈមនឹងហានិភ័យនៃការស្លាប់ផុតពូជ ផ្ទៃដីវាលខ្សាច់កាន់តែពង្រីក ខណៈដែលវាលភក់កំពុងបាត់បង់ទៅពីមួយថ្ងៃ ទៅមួយថ្ងៃ។ ជារៀងរាល់ឆ្នាំ ពិភពលោកក៏បាត់បង់ព្រៃឈើប្រមាណ១០លាន ហិកតាផងដែរ។ ធ្ងន់ធ្ងរជាងទៀត ស្ថានភាពបំពុលខ្យល់អាកាសនិងទឹក កំពុងញាំង ឲ្យមនុស្សចំនួន៩លាននាក់ស្លាប់ជារៀងរាល់ឆ្នាំ។ ត្រឹមតែក្នុងឆ្នាំ២០១៩តែប៉ុណ្ណោះ គ្រោះមហន្តរាយធម្មជាតិពាក់ព័ន្ធដល់ការប្រែប្រួលអាកាសធាតុបានបណ្ដាលឲ្យពិភពលោករងការខាតបង់ឡើងដល់ទៅ១៥០ពាន់លានដុល្លាអាមេរិក។ ក្រៅពីនោះ តាមលទ្ធផលស្រាវជ្រាវដែលទើបតែបានប្រកាសដោយទស្សនា វដ្ដីវេជ្ជសាស្ត្រដ៏ល្បីឈ្មោះ The Lancet នាពេលចុងក្រោយនេះបានឲ្យដឹងថា ការប្រែប្រួលអាកាសធាតុនឹងធ្វើឲ្យជម្ងឺរាតត្បាតកើតមានឡើងជាច្រើនជាង នាពេល អនាគត ហើយតាមពិតទៅ ប្រទេសទាំងអស់នាសព្វថ្ងៃមិនថាប្រទេសធំ ឬតូចនោះទេ សុទ្ធតែត្រូវប្រឈមនឹងគ្រោះថ្នាក់ផ្នែកសុខាភិបាលកាន់តែ ធ្ងន់ធ្ងរឡើងដែលបណ្ដាលមកពីការប្រែប្រួលអាកាសធាតុ។

        នៅចំពោះមុខស្ថានភាពគួរឲ្យប្រកាសអាសន្នពោលខាងលើ អ.ស.ប បានអំពាវនាវឲ្យប្រទេសទាំងឡាយត្រូវធ្វើសកម្មភាពយ៉ាងប្ដូរផ្ដាច់ដើម្បីបញ្ឈប់ ទង្វើបំផ្លិចបំផ្លាញភពផែនដី ហើយសំខាន់បំផុត គឺមនុស្សម្នាក់ៗលើផែនដីត្រូវ បញ្ឈប់ “ការបង្កសង្គ្រាម” ជាមួយធម្មជាតិផងដែរ។ ដើម្បីធ្វើបានយ៉ាងដូច្នេះ អ.ស.បបានអំពាវនាវឲ្យបណ្ដាប្រទេសគោរពតាមកិច្ចព្រមព្រៀងទីក្រុងប៉ារីស ស្ដីពីការប្រែប្រួលអាកាសធាតុ ព្រមទាំងសន្យាកាត់បន្ថយការបញ្ចេញចោល ឧស្ម័នផ្ទះកញ្ចក់នៅកម្រិត ០% ហើយផ្ដល់ជំនួយដល់កិច្ចខិតខំប្រឹងប្រែងបន្សាំ នឹងការប្រែប្រួលអាកាសធាតុផងដែរ។

**ពិភពលោករួមដៃគ្នាធ្វើសកម្មភាព**

        កិច្ចប្រជុំខួបគម្រប់៥ឆ្នាំនៃកិច្ចព្រមព្រៀងទីក្រុងប៉ារីសស្ដីពីការប្រែប្រួល អាកាសធាតុនឹងប្រារព្ធធ្វើឡើងនាថ្ងៃទី១២ ធ្នូ ខាងមុខ ក្រោមសហអធិបតី របស់អង់គ្លេសនិងអ.ស.ប។ រដ្ឋាភិបាលអង់គ្លេសបានប្រកាសថា ប្រទេសនេះ ដាក់ចេញគោលដៅកាត់បន្ថយ២/៣បរិមាណឧស្ម័នបញ្ចេញចោលក្នុងទសវត្សនេះ ហើយដល់ឆ្នាំ២០៣០នឹងកាត់បន្ថយ៦៨%នៃបរិមាណឧស្ម័នផ្ទះកញ្ចក់បើ ប្រៀបធៀបនឹងកម្រិតនៃឆ្នាំ១៩៩០ ឆ្ពោះទៅការបន្សាបឧស្ម័នកាបូនិកនាឆ្នាំ ២០៥០។ កាលពីខែមុន នាយករដ្ឋមន្រ្តីអង់គ្លេសលោក Boris Johnson បាន ប្រកាសផែនការមួយស្ដីពី “បដិវត្តន៍ឧស្សាហកម្មបៃតង” ដែលក្នុងនោះនឹង បង្កើតឡើងការងារធ្វើចំនួន២៥ម៉ឺនកន្លែង។ ផែនការនេះរួមមានការហាមប្រាមលក់ ប្រភេទរថយន្តថ្មីៗដើរដោយប្រេងនិងសាំងនិងប្រេងម៉ាស៊ូត បង្កើនថាមពល វាយោអគ្គីសនីនៅនាយសមុទ្រឡើង៤ដង ហើយលើកកំពស់សមត្ថភាពផលិត អ៊ីដ្រូសែនក្នុងមួយទសវត្សខាងមុខនេះ។ ក្រៅពីអង់គ្លេស គឺចិន សហភាពអឺរ៉ុប ជប៉ុន និងកូរ៉េខាងត្បូងក៏បានសន្យាឆ្ពោះទៅរកការបន្សាបឧស្ម័នកាបូនិកផងដែរ។

        ច្បាស់លាស់ថា នៅចំពោះមុខផលប៉ះពាល់ដែលបានបណ្ដាលមកពី ការប្រែប្រួលអាកាសធាតុនាពេលកន្លងមក ពិភពលោកទាំងមូលត្រូវធ្វើសកម្មភាព ភ្លាមមួយរំពិច។ ជាងពេលណាៗទាំងអស់ បណ្ដាប្រទេសលើពិភពលោកត្រូវ បង្ហាញតួនាទីឲ្យបានច្បាស់ថែមទៀតក្នុងការប្រយុទ្ធប្រឆាំងនឹងការប្រែប្រួល អាកាសធាតុ ដើម្បីធានាដល់អនាគតនៃកិច្ចព្រមព្រៀងទីក្រុងប៉ារីសហើយ សំខាន់ជាងទៀតគឺសុវត្ថិភាពនៃភពផែនដី៕